Νέες εξελίξεις για την Eurovision 2021. Έτσι θα γίνει ο διαγωνισμός φέτος! | Showbiz\nΌσα αποκάλυψε ο δημοσιογράφος Γιάννης Πουλόπουλος\nΠολύ καιρό περίμεναν οι Eurofans, αλλά και οι καλλιτέχνες που θα συμμετέχουν στον διαγωνισμό τραγουδιού της Eurovision πώς θα διεξαχθεί ο φετινός διαγωνισμός.\nΟι αποφάσεις πάρθηκαν και έτσι οι αποστολές μπορούν να ετοιμάζονται για να ταξιδέψουν στο Ρότερνταμ.\nΜέχρι και τις αρχές Φεβρουαρίου αυτό που γνωρίζαμε είναι ότι η EBU επεξεργαζόταν διάφορα σενάρια για το πως θα διεξαχθεί ο φετινός διαγωνισμός Το χειρότερο από αυτά ήταν να μην υπάρχει καθόλου κόσμος και οι τραγουδιστές να βιντεοσκοπήσουν την εμφάνισή τους στη χώρα τους και να παιχτούν όλα τα τραγούδια σε βίντεο.\nΤελικά αυτό δεν θα συμβεί… Πριν από λίγο η EBU ενημέρωσε όλους τους συντάκτες που καλύπτουν τον διαγωνισμό ότι πήραν την απόφαση ο διαγωνισμός να γίνει live, με λιγότερο κόσμο που θα τηρεί τις αποστάσεις. Οι τραγουδιστές που συμμετέχουν φέτος στον διαγωνισμό θα κληθούν να ταξιδέψουν στο Ρότερνταμ, προκειμένου να κάνουν τις πρόβες τους στο Ahoy Arena και να εμφανιστούν live στη σκηνή της Eurovision, αφού προηγουμένως έχουν καθαρό covid τεστ 72 ωρών και έχοντας κάνει πενθήμερη καραντίνα. Το ίδιο βεβαίως ισχύει και για τους συνεργάτες τους, αλλά και τα μέλη των αποστολών, όπως και για τους 500 δημοσιογράφους που θα καλύψουν το φεστιβάλ με ζωντανές συνδέσεις από την Ολλανδία.\nΒέβαια, αν σε μία χώρα υπάρχουν διαφορετικές οδηγίες για τα ταξίδια και υπάρχουν περιορισμοί θα ακολουθηθεί το υγειονομικό πρωτόκολλο. Αυτό σημαίνει ότι υπάρχει το παράθυρο αν τα κρούσματα αυξηθούν σε κάποιες χώρες ή κάποιοι καλλιτέχνες νοσήσουν, λίγο πριν ταξιδέψουν, να έχουν τη δυνατότητα να διαγωνιστούν μέσω video που θα έχει μαγνητοσκοπηθεί.\nΚατά την ταπεινή μου άποψη η EBU προχώρησε σε αυτή την ανακοίνωση έχοντας στο μυαλό της ότι στα τέλη Μαΐου η πανδημία θα έχει ελεγχθεί. Ωστόσο, επειδή αυτό δεν μπορεί να το προβλέψει κανείς, αφήνει αρκετά «παραθυράκια» ώστε να γίνει ο διαγωνισμός και να μην ακυρωθεί την τελευταία στιγμή όπως έγινε πέρσι. Ας ελπίσουμε για το καλύτερο…


Α π ο δ ρ α σ ε ι ς . . .: 2009\nΕίναι ένας αρκετά δημοφιλής προορισμός για τους Νότιους! Επειδή έχω πολλές φωτογραφίες από την παλιά πόλη και το Μπούρτζι, δεν θα πω πολλά. Εξάλλου μπορείτε να βρείτε άπειρες πληροφορίες στο internet.\nΣήμα κατατεθέν του Ναυπλίου θα μπορούσαν να λένε αυτές οι 3 φωτογραφίες: Παλαμίδι, Μπούρτζι (φωτισμένο τη νύχτα), κομπολόγια.\nΣτενάκια, μπαλκόνια, σπίτια παλιά, μερικά ερηπωμένα, πλακόστρωτα... Γεύση από παλιά πόλη, άρωμα άλλης εποχής.\nΚαι λεπτομέρειες από το Μπούρτζι.\nΓια το κλείσιμο μια φωτογραφία αφιερωμένη στη Roadartist που με παρακίνησε\nνα τραβήξω πολλές πολλές φωτογραφίες από αυτή την εκδρομή.\nΑναρτήθηκε από lena_zip στις 11:53 μ.μ. 16 σχόλια:\nΦραγμα Θερμης - Πλατανακια Πανοραμα\nΤα λογια ειναι περιττα .... δεν εχω παει... αλλα ειναι στα σχεδια :) Πατηστε πανω στις εικονες, να τις μεγενθυνετε, για να διαβασετε περισσοτερα.\nΑναρτήθηκε από Dee Dee στις 11:41 π.μ. 6 σχόλια:\nΕτικέτες ΕΞΟΔΟΣ, ΘΕΡΜΗ, ΜΑΚΕΔΟΝΙΑ, ΜΙΚΡΕΣ ΑΠΟΔΡΑΣΕΙΣ, ΠΑΝΟΡΑΜΑ, ΡΕΜΑ ΒΑΘΥΛΑΚΟΥ, ΦΡΑΓΜΑ ΘΕΡΜΗΣ\nΑναρτήθηκε από lena_zip στις 4:54 μ.μ. 13 σχόλια:\nΑναρτήθηκε από Dee Dee στις 6:55 μ.μ. 5 σχόλια:\nΙμαρέτ - Καβάλα!\nΤο ιστορικό Ιμαρέτ, ένα μουσουλμανικό ιεροδιδασκαλείο της Καβάλας του 18ου αιώνα, μετατράπηκε πρόσφατα σε ξενοδοχείο πολυτελείας!\nΗ Ιωάννα και ο Αλέξης που είχαν την τύχη να το επισκεφτούν, μου παραχώρησαν τις παρακάτω φωτογραφίες για να σας τις δείξω, κι εγώ συνέλεξα κάποιες πληροφορίες για την ιστορία του από την ιστοσελίδα http://www.athinoramatravel.gr για όσους θέλουν να μάθουν κάτι παραπάνω!\nΤο Ιμαρέτ είναι ένα ωραίο παραμύθι που αρχίζει κάπου στα 1769, με τη γέννηση του Μοχάμεντ Άλι στην Καβάλα. Κάποιοι υποστηρίζουν πως στην πραγματικότητα γεννήθηκε ένα χρόνο νωρίτερα, αλλά ως θαυμαστής του Μεγάλου Ναπολέοντα ήθελε να δηλώνει την ίδια με αυτόν χρονολογία γέννησης. Ο μύθος λέει πως η μητέρα του πεθαίνει νωρίς και τον αναλαμβάνει κάποια θασίτισσα τροφός. Στη συνέχεια, υιοθετείται από τον Τούρκο φρούραρχο της Καβάλας, ο οποίος ήταν συγγενής της μητέρας του, και πολύ γρήγορα γίνεται μέλος της φρουράς της πόλης. Σε νεαρή ηλικία παντρεύεται μια πλούσια ζωντοχήρα από το χωριό Νουσρετλί, το σημερινό Νικηφόρο (το σπίτι υπάρχει ακόμα και σήμερα στο χωριό) του Νομού Δράμας. Σκαρφαλώνει με ταχύτητα στην ιεραρχία του οθωμανικού στρατού και παίρνει μέρος σε στρατιωτική αποστολή εναντίον του Ναπολέοντα στην Αίγυπτο. Είναι το πρώτο ταξίδι στο πεπρωμένο του, που πολύ σύντομα θα τον έδενε για πάντα με τη γη του Νείλου. Μετά την επιστροφή του στην Καβάλα ασχολείται παράλληλα και με το εμπόριο του καπνού. Η Υψηλή Πύλη, που έχει ήδη εκτιμήσει τις στρατιωτικές του ικανότητες τον ξαναστέλνει στην Αίγυπτο για την καταστολή της εξέγερσης των Μαμελούκων. Νικητής, ο φιλόδοξος στρατιωτικός κρατάει την Αίγυπτο για τον εαυτό του και αυτοανακηρύσσεται Βαλής της Αιγύπτου (είναι ο ιδρυτής της αιγυπτιακής βασιλικής δυναστείας, τελευταίος βασιλιάς της οποίας ήταν ο Φαρούκ). Ο σουλτάνος του διαμηνύει πως, αν καταστείλει την επανάσταση στην Πελοπόννησο, τότε θα τον αναγνωρίσει ως Βαλή της Αιγύπτου. Κι έτσι, ο Μοχάμεντ 'Αλι στέλνει στο Μοριά το γιο του Ιμπραήμ, το νικητή του Παπαφλέσσα στο Μανιάκι, ο οποίος σχεδόν καταπνίγει την επανάσταση. Ο ίδιος ο Μοχάμετ 'Αλι δεν επιστρέφει ποτέ στη γενέθλια γη, την Καβάλα, αν και του έχει παραχωρηθεί μαζί με τη Θάσο από το σουλτάνο. Υπάρχει όμως πάντα στη σκέψη του.\nΚάποια στιγμή αποφασίζει να της κάνει μια μεγάλη δωρεά. Το ερώτημα που τίθεται όμως είναι: λιμάνι ή σχολείο; Οι κάτοικοι της πόλης ζητάνε σχολείο. Κι έτσι, η Καβάλα αποκτά το γνωστό σήμερα ως Ιμαρέτ, ένα θρησκευτικό και εκπαιδευτικό κέντρο μεγάλης ακτινοβολίας από την ίδρυσή του το 1817 και καθ' όλη τη διάρκεια του 19ου αιώνα. Χτίστηκε στη δυτική πλευρά της παλαιότερης συνοικίας της πόλης, της Παναγίας, ενώ η σημερινή του μορφή διαμορφώθηκε σταδιακά. Αν και το Ιμαρέτ λειτουργούσε σύμφωνα με τα πρότυπα μιας τυπικής μουσουλμανικής ιερατικής σχολής, εντούτοις οι μαθητές του διδάσκονταν, εκτός από το Κοράνι, άλγεβρα, χημεία, ακόμα και περσική ποίηση. Είναι γνωστό, άλλωστε, πως ο Μοχάμεντ 'Αλι Πασάς έχει περάσει στην ιστορία ως ο εκσυχρονιστής της Αιγύπτου, αυτός που εισήγαγε τις ευρωπαϊκές συνήθειες στο Νείλο. Μπορεί να κύλησε πολύ νερό στο μύλο της ιστορίας, αλλά τόσο το Ιμαρέτ όσο και το σπίτι του Μοχάμεντ 'Αλι παραμένουν ακόμα και σήμερα (βάσει διακρατικών συμφωνιών) περιουσία του αιγυπτιακού κράτους. Στην κτητορική επιγραφή του Ιμαρέτ σημειώνεται: «να είναι αθάνατο όσο ο εννιάθολος ουρανός». Ο Μοχάμεντ 'Αλι Πασάς πέθανε το 1849 στο Κάιρο. Το Ιμαρέτ συνέχισε να λειτουργεί ως ιεροδιδασκαλείο (οι μαθητές και οι δάσκαλοι ζούσαν μέσα σε αυτό) ως το 1907, αλλά η παρακμή του είχε ήδη αρχίσει από το 1870. Μετά τη μικρασιατική καταστροφή, στα κελιά του βρήκαν καταφύγιο εκατοντάδες πρόσφυγες, οι τελευταίοι των οποίων αποχώρησαν από εδώ το 1967. Οι χώροι του κατά καιρούς χρησιμοποιήθηκαν ως καφενείο και ταβέρνα. Από τη στιγμή που πέρασε στα χέρια της 'Αννας Μισιριάν, μέσα σε δύο χρόνια έγινε το θαύμα της αποκατάστασης και της μετατροπής του σε ξενοδοχείο.\nΑναρτήθηκε από eirini στις 5:01 μ.μ. 10 σχόλια:\nΕτικέτες Ιμαρέτ - Καβάλα\nΔΕΙΤΕ ΑΥΤΟ ΤΟ ΒΙΝΤΕΑΚΙ ΓΙΑ ΤΟΝ ΟΜΟΡΦΟ ΚΕΧΡΟΚΑΜΠΟ ..... ΑΝ ΚΑΙ ΕΙΝΑΙ ΠΟΛΥ ΛΙΓΟ ΓΙΑ ΤΗΝ ΠΡΑΓΜΑΤΙΚΗ ΟΜΟΡΦΙΑ ΤΟΥ !!\nΚΕΧΡΟΚΑΜΠΟΣ - "ΓΥΡΙΣΜΑΤΑ" ΣΚΑΙ\nΘα κλεψω και λιγες φωτγραφιες απο την κοκκινη ομπρελα και θα συμπηρωσω εν καιρω!\nUpdate: Ενα νεο, υπεροχο βιντεακι απο τον Κεχροκαμπο απο την φιλη μου το δρομακι\nΑναρτήθηκε από Dee Dee στις 10:25 π.μ. 8 σχόλια:\nΧριστός Ανέστη είπα; Θα σας το έλεγα τσακώνικα, αλλά μου φαίνεται κομματάκι δυσκολούτσικο.\nΑν θέλετε εκδρομούλα που δεν είναι οδικώς πάνω από 4 ώρες από την Αθήνα, σας προτείνω το Λεωνίδιο της Αρκαδίας. Θα φτάσετε Άργος, θα περάσετε από τους παραθαλάσσιους Μύλους (έχει ωραία στέκια για σουβλάκι εκεί) και θα κατευθυνθείτε προς Λεωνίδιο. Η σήμανση δεν θα σας διαφωτίσει ιδιαίτερα από κει και μετά, γι αυτό ρωτήστε και κανέναν, δεν είναι κακό να κάνεις φίλους.\nΗ διαδρομή δεν έχει ιδιαίτερες συγκινήσεις κι έχει πολλές στροφές, αλλά τα τσακώνικα χωριά (ο Τυρός, τα Σαπουνακαίϊκα, ο Άγιος Ανδρέας, η Πραματευτή, η Βασκίνα, η Σαμπατική) που προσπερνάτε και τα βλέπετε από ψηλά, είναι χωμένα σε μικρούς κολπίσκους, οι οποίοι είναι τέλειοι για μπάνιο, με καταγάλανα νερά και πανέμορφα πέτρινα κτίσματα.\nΙδανικός προορισμός για ζευγάρια που θέλουν ησυχία και απομόνωση. Μου έκαναν εντύπωση και τα πολλά χρώματα με τα οποία είναι βαμμένα τα σπίτια, γεγονός ασυνήθιστο στη χώρα μας.\nΗ πινακίδα που θα σας καλωσορίσει φτάνοντας, θα σας προϊδεάσει για το είδος του τόπου που επισκέπτεστε.\nΗ τσακώνικη διάλεκτος είναι παντού γραμμένη, σε διάφορα «παιχνίδια» με τους επισκέπτες, βάζοντας τους αμέσως σε ένα ιδιαίτερο κλίμα. Η αλήθεια είναι ότι δεν γύρισα πολύ μέσα στην πόλη του Λεωνιδίου, η οποία αποτελείται από περίπου 3.500 κατοίκους και είναι χτισμένη κάτω από κόκκινους βράχους.\nΡωτώντας στην πλατεία τους ντόπιους, έμαθα ότι γίνεται μεγάλη γιορτή τον Αύγουστο με τους γνωστούς παραδοσιακούς «τσακώνικους χορούς» για την γιορτή της μελιτζάνας (η γνωστή σε όλους μας «μελιτζάνα τσακώνικη») και γίνονται και μαγειρικοί διαγωνισμοί για πιάτα με μελιτζάνα, με μάγειρες από όλη την χώρα.\nΕπίσης, την Ανάσταση είναι ξεχωριστό το έθιμο των αερόστατων, τα οποία τα ανυψώνουν με φωτιά στον ουρανό, σε ένα φαντασμαγορικό θέαμα, αλλά δεν είχα την τύχη να το παρακολουθήσω.\nΗ αντίστοιχη πινακίδα θα σας οδηγήσει στο λιμανάκι της Πλάκας (το λιμάνι του Λεωνιδίου), το οποίο βρίσκεται περίπου 4 χλμ έξω από το κέντρο της πόλης. Αν και η πρώτη εντύπωσή μου ήταν αρνητική, δεδομένου ότι μάλλον την είχα φανταστεί μεγαλύτερη πόλη και πιο ανεπτυγμένη, στην συνέχεια άλλαξα γνώμη.\nΓραφικό λιμανάκι, χρωματιστά κτίρια και 2-3 πολύ περιποιημένες ταβερνούλες, κυριολεκτικά μέσα στο κύμα, μου έφτιαξαν την διάθεση.\nΗ εξυπηρέτηση από τους ιδιοκτήτες πρωτοφανής. Πραγματικά ξεχωριστή, από το πρώτο καλωσόρισμα, από τα κεράσματα με γλυκό μελιτζανάκι, από τον γλυκό κι ευγενικό τρόπο, από τα γευστικότατα πιάτα μέχρι και τις τιμές.\nΚαθαρά, εντελώς ελληνικά και πολύ φθηνά. Ο ελληνικός καφές ένα ευρώ και ο φραπέ 1,5 ευρώ, σας αναφέρω ενδεικτικά. Στο ίδιο μοτίβο κυμαίνονται και τα δίκλινα, δηλ θα βρείτε από 20-40 ευρώ, ανάλογα με τις απαιτήσεις σας. Αν ξεπερνούν το μέτριο από άποψη παροχών, δύσκολα θα ικανοποιηθείτε.\nΕίναι πολύ ήσυχα, οπότε δεν θα το πρότεινα σε όσους θέλουν ένταση, αν και έχει αρκετό κόσμο για τέτοια εποχή. Οι καφετέριες δίπλα στο κύμα είναι ωραία διαμορφωμένες, ώστε να μπορούν να παίζουν τα παιδιά στην άμμο ξέγνοιαστα και να τα παρακολουθείτε, γιατί έχει μεγάλο χώρο και τα νερά είναι ρηχά σε εκείνο το σημείο.\nΥπάρχει beach bar στην παραλία, το οποίο είχε πολύ κόσμο. Η θάλασσα με βαθυγάλαζα νερά που αστράφτουν και μεγάλη αμμουδιά για μπάνιο.\nΑλλά ακόμα κι αν δεν θέλετε την πολυκοσμία, τα χωριουδάκια της περιοχής προσφέρονται για τρυφερές στιγμές, μικρά, χρωματιστά, κρυμμένα μέσα σε όρμους, με υπέροχες αμμουδιές.\nΜισή ώρα περίπου από το Λεωνίδιο, βρίσκεται το μοναστήρι της Παναγίας της Έλωνας, κυριολεκτικά κρεμασμένο από τους βράχους, που είναι πολύ θαυματουργή. Δεν πήγα τώρα, αλλά το έχω επισκεφθεί παλιότερα και αξίζει πραγματικά τον κόπο να πάτε. Η θέα θα σας κόψει την ανάσα, αλλά και το δέος που θα νιώσετε είναι πραγματικό, για το αντάμωμα αυτό, του ανθρώπινου με το θείο. (Αν θυμάστε είναι η εικόνα που είχαν κλέψει πέρυσι και την είχαν κατεβάσει με σχοινιά από τα βράχια, αλλά τελικά τους έπιασαν).\nΟδικώς, μπορείτε να φτάσετε με δρομολόγια λεωφορείων από Αθήνα, διάρκειας 3-4 ωρών, αλλά και με δελφίνια από τον Πειραιά, διάρκειας 3,5 ωρών.\nΜπορείτε να επισκεφθείτε και το Άστρος, επίσης όμορφη πόλη της περιοχής με ιστορία, αφού εκεί έγινε η Β’ Εθνοσυνέλευση των Ελλήνων, που θα βρείτε πριν τον Άγιο Ανδρέα (δείτε στο χάρτη)\nκαι να συνδυάσετε την ίδια εκδρομή, με επίσκεψή σας στο μοναστήρι της Παναγίας της Μαλεβής, όπου πήγα κι εγώ κι είναι μοναδικά. Φωτογραφικό υλικό δεν ανεβάζω αφού θα βρείτε στην προηγούμενη ανάρτηση της Αλίκης.\nΗ πρωτομαγιά έρχεται, σκεφτείτε το!\nΑναρτήθηκε από Freedula στις 3:02 μ.μ. 14 σχόλια:\nΕτικέτες ΑΡΚΑΔΙΑ, ΑΣΤΡΟΣ, ΚΥΝΟΥΡΙΑ, ΛΕΩΝΙΔΙΟ, ΜΟΝΑΣΤΗΡΙΑ, ΜΟΝΗ ΕΛΩΝΑΣ


Τετάρτη, 14 Νοέμβριος 2018 16:41\nΤους δρομείς από τη Δυτική Ελλάδα, οι οποίοι συμμετείχαν στον τελικό του Run Greece, που έγινε στο πλαίσιο του 36ου Μαραθωνίου Αθήνας πρόκειται να υποδεχθεί την Πέμπτη 15 Νοεμβρίου 2018, ο Περιφερειάρχης Δυτικής Ελλάδας Απόστολος Κατσιφάρας.\nΣτον τελικό της διοργάνωσης έλαβαν μέρος 140 αθλητές, άνδρες και γυναίκες, από επτά Περιφέρειες της χώρας. Οι πέντε από τους έξι που κατέκτησαν τις πρώτες θέσεις προέρχονταν από τη Δυτική Ελλάδα.\nΗ συνάντηση θα γίνει στις 12 το μεσημέρι στην αίθουσα συσκέψεων της Περιφέρειας Δυτικής Ελλάδας (Πατρών Αθηνών 32, 3ος όροφος) στην Πάτρα.\nΣημείωση για τα ΜΜΕ: Η κάλυψη της συνάντησης είναι ανοικτή για τα ΜΜΕ.\nΠερισσότερα σε αυτή την κατηγορία: « Με επιπλέον 10 εκατομμύρια ευρώ η Περιφέρεια ενισχύει τις πολύ μικρές, μικρές και μεσαίες τουριστικές επιχειρήσεις της Δυτικής Ελλάδας\tΗ Περιφέρεια Δυτικής Ελλάδος στο πλευρό των μικρομεσαίων επιχειρήσεων- Ξενάγηση του Περιφερειάρχη στην «Αγρινιώτικο ΑΕΒΕ» »\nΒρίσκεστε εδώ: : ΑΡΧΙΚΗΕΝΗΜΕΡΩΣΗΔΕΛΤΙΑ ΤΥΠΟΥΟι νικητές του τελικού του Run Greece την Πέμπτη στον Περιφερειάρχη Μετάβαση στην αρχή


ΚΠΙΣΝ Φθινόπωρο στο ΚΠΙΣΝ_Πρόγραμμα Εκδηλώσεων — Erevnapress.eu\nerevnapress1 2 Οκτωβρίου 2021 1 min read\nΤο Κέντρο Πολιτισμού Ίδρυμα Σταύρος Νιάρχος (ΚΠΙΣΝ) υποδέχεται τον Οκτώβριο με διάθεση ανανέωσης. Τους επόμενους μήνες, καθώς ο καιρός δροσίζει και οι νύχτες μικραίνουν, το ΚΠΙΣΝ ξετυλίγει ένα πολυποίκιλο πρόγραμμα που απευθύνεται, όπως πάντα, σε όλες τις ηλικίες και όλα τα γούστα.\nΜέρος του καλλιτεχνικού προγράμματος του ΚΠΙΣΝ πραγματοποιείται χάρη στη δωρεά του Ιδρύματος Σταύρος Νιάρχος (ΙΣΝ).\nΈως τις 7 Νοεμβρίου συνεχίζεται η έκθεση Τakis: Κόσμος σε Κίνηση, που πραγματοποιείται σε συνεργασία με το Ίδρυμα Takis – Κέντρο Ερευνών για την Τέχνη και τις Επιστήμες (ΚΕΤΕ) και παρουσιάζει 46 αντιπροσωπευτικά έργα του κορυφαίου Έλληνα καλλιτέχνη Τakis στον δημόσιο χώρο του ΚΠΙΣΝ, συστήνοντας, έτσι, μια συνολική παρουσίαση των γλυπτών του για τη νέα γενιά, αλλά και μια καινούργια θεώρηση της σημασίας του έργου του για εκείνους που ήδη το γνωρίζουν. Η έκθεση αποτελεί την πρώτη μεγάλη ατομική έκθεση του Takis στην Ελλάδα δυο χρόνια σχεδόν μετά τον θάνατό του, καθώς και μια από τις μεγαλύτερες εκθέσεις με έργα του στον δημόσιο χώρο. Στο πλαίσιο της έκθεσης, το ΚΠΙΣΝ πραγματοποιεί εκπαιδευτικά προγράμματα για παιδιά και ενήλικες, σχολικά προγράμματα, καθώς και ξεναγήσεις.\nΑπό τις 24 Σεπτεμβρίου έως τις 12 Οκτωβρίου το ΚΠΙΣΝ σε συνεργασία με τον καταξιωμένο σκηνοθέτη Γιάννη Χουβαρδά παρουσιάζει στον Θόλο το θεατρικό έργο του πολυβραβευμένου Νορβηγού συγγραφέα Γιον Φόσσε, Κάποιος θα έρθει για δεκατέσσερις παραστάσεις. Πρωταγωνιστούν οι ηθοποιοί Αντώνης Μυριαγκός, Άλκηστις Πουλοπούλου, Χάρης Φραγκούλης. Η παράσταση έκανε πρεμιέρα στο Διεθνές Φεστιβάλ Γιον Φόσσε, που διοργανώνεται από το Νορβηγικό Θέατρο του Όσλο και έλαβε θερμή αποδοχή από το Νορβηγικό κοινό και εγκωμιαστικά σχόλια από τον ίδιο τον συγγραφέα. Το Κάποιος θα έρθει αποτελεί ένα υπαρξιακό, ερωτικό, ψυχολογικό και οντολογικό θρίλερ, μέσα στο οποίο συνυπάρχουν ισότιμα ποίηση, κωμωδία, δράμα, σασπένς και γκροτέσκο.\nΤο Σαββατοκύριακο 16 και 17 Οκτωβρίου επιστρέφει στο ΚΠΙΣΝ για τρίτη συνεχόμενη χρονιά η Συνάντηση Νέων Συγκροτημάτων Παραδοσιακής Μουσικής «Της τριανταφυλλιάς τα φύλλα». Πρόκειται για ένα διήμερο γεμάτο μουσικές και τραγούδια με μουσικά σχήματα από όλη την Ελλάδα που εμπνέονται από την προσωπικότητα της Δόμνας Σαμίου και τον πολύτιμο θησαυρό που άφησε ως παρακαταθήκη. Καλλιτεχνικός υπεύθυνος της εκδήλωσης είναι ο Σωκράτης Σινόπουλος, διεθνώς αναγνωρισμένος μουσικός και στενός συνεργάτης της Δόμνας Σαμίου ως το τέλος της ζωής της.\nΣτις 18 Οκτωβρίου η Αίθουσα Σταύρος Νιάρχος φιλοξενεί το διάσημο Venezuelan Brass Ensemble, ένα πολυμελές, αναγνωρισμένο και συχνά ανατρεπτικό σχήμα, που συνδυάζει τη νεανική φλόγα με την πολύτιμη εμπειρία μουσικής παρουσίας δεκαεπτά χρόνων. Οι πιο χαρισματικοί νέοι εκτελεστές χάλκινων πνευστών της Βενεζουέλας (κυρίως παιδιά και έφηβοι), έρχονται στο ΚΠΙΣΝ με κλασικό ρεπερτόριο αλλά και μοντέρνα κομμάτια, που αναδεικνύουν τόσο τις εκτελεστικές ικανότητές τους, όσο και τους ανοιχτούς τους ορίζοντες.\nΣτις 15 Νοεμβρίου θα πραγματοποιηθεί στην Αίθουσα Σταύρος Νιάρχος μια μοναδική κινηματογραφική προβολή. Το έργο του Δημήτρη Καμαρωτού, Προμηθέας Δεσμώτης του Αισχύλου, μια συμπαραγωγή του Κέντρου Πολιτισμού Ίδρυμα Σταύρος Νιάρχος και της Εθνικής Βιβλιοθήκης της Ελλάδος παρουσιάζεται, μετά την τεχνική ολοκλήρωσή του, σε μια μοναδική κινηματογραφική προβολή – αποτύπωση της παράστασης. Η παράσταση του Καμαρωτού, συνθέτη και δραματουργού του ήχου, δημιουργήθηκε μέσα στις συνθήκες της πανδημίας και παίχτηκε πέντε φορές με ταυτόχρονη διαδικτυακή αναμετάδοση από την ιστορική έδρα της ΕΒΕ, το Βαλλιάνειο Μέγαρο στην οδό Πανεπιστημίου, φτάνοντας σε τουλάχιστον 18.000 οθόνες. Για τον Προμηθέα του Δημήτρη Καμαρωτού σε νέα μετάφραση του Νίκου Α. Παναγιωτόπουλου με τους ηθοποιούς Αμαλία Μουτούση και Κωνσταντίνο Αβαρικιώτη και τους μουσικούς Άννα Παγκάλου, Κατερίνα Κωνσταντούρου και Χρήστο Λιάτσο γράφτηκαν:\n«Τολμώ να πω ότι είναι μια παράσταση, ένα κείμενο, που πρέπει να προβληθεί παντού, ανά τον κόσμο.» Κατερίνα Ανέστη, iefimerida.gr\n«Μία παράσταση που δεν είχε μόνο τον ήχο των λέξεων. Είχε και τον ήχο της μουσικής. Και αυτοί οι ήχοι συνταίριαξαν. Και συνεπήραν.» Όλγα Σελλά, athensvoice.gr\nΤέλος, συνεχίζονται όλο το φθινόπωρο οι Λέσχες Ανάγνωσης για ενήλικες, εφήβους και παιδιά, με βιβλία που επέλεξε η Εθνική Βιβλιοθήκη της Ελλάδος, ενώ η βελτίωση της φυσικής κατάστασης ενισχύεται μέσα από αθλητικές δράσεις για όλους, με αποκορύφωμα τον 2ο Ημιμαραθώνιο Καλλιθέας, που διοργανώνει ο Φιλαθλητικός Σύλλογος Καλλιθέας-Μοσχάτου-Ταύρου σε συνεργασία με το ΚΠΙΣΝ την Κυριακή 3 Οκτωβρίου.\nΠερισσότερες πληροφορίες για το φθινοπωρινό πρόγραμμα εκδηλώσεων του ΚΠΙΣΝ μπορείτε να βρείτε στην ιστοσελίδα μας www.snfcc.org/Autumn και στις σελίδες μας στα social media @SNFCC.\nΔιάβασε και αυτό Μουσική εκδήλωση "Τραγουδώντας Ποιητές της Ελευθερίας"\nΟ σχεδιασμός, η κατασκευή και ο πλήρης εξοπλισμός του ΚΠΙΣΝ αποτελεί τη μεγαλύτερη μεμονωμένη δωρεά του ΙΣΝ. Τον Φεβρουάριο 2017, με την ολοκλήρωση της κατασκευής του, το ΙΣΝ παρέδωσε το ΚΠΙΣΝ στην Ελληνική Πολιτεία, τον νόμιμο ιδιοκτήτη του έργου. Παράλληλα, το ΙΣΝ ανακοίνωσε τη δέσμευσή του να συνεχίζει να υποστηρίζει έμπρακτα το ΚΠΙΣΝ για τα επόμενα πέντε χρόνια, με δωρεές ύψους έως €50 εκατομμυρίων για τη διοργάνωση ανοιχτών εκδηλώσεων και την κάλυψη λειτουργικών εξόδων, ενώ το 2019 το ΙΣΝ χρηματοδότησε επιπλέον τη δημιουργία πρόσθετων υποδομών: τον Θόλο στον Λαβύρινθο και τα Σιντριβάνια στο Κανάλι.\nTo ωράριο λειτουργίας για τον μήνα Σεπτέμβριο είναι:\nΠάρκο Σταύρος Νιάρχος:\nΔευτέρα-Πέμπτη: 06.00-00.00 Παρασκευή-Κυριακή: 06.00-02.00\nΚεντρική Υποδοχή: καθημερινά 09.00-22.00\nΥποδοχή Κέντρου Επισκεπτών: καθημερινά 09.00-22.00\nΟι ώρες λειτουργίας ενδέχεται να αλλάξουν λόγω των μέτρων κατά της COVID-19.\nPrevious Μουσική εκδήλωση “Τραγουδώντας Ποιητές της Ελευθερίας”\nΜουσική εκδήλωση “Τραγουδώντας Ποιητές της Ελευθερίας”\nIANOS ΣΕΜΙΝΑΡΙΑ ΦΘΙΝΟΠΩΡΟ 2021 ΟΙ ΕΓΓΡΑΦΕΣ ΞΕΚΙΝΗΣΑΝ\n7 Σεπτεμβρίου 2021 erevnapress1\nΗ ατομική θεωρία – Ο Λεύκιππος και ο Δημόκριτος\n31 Αυγούστου 2021 erevnapress1


Κinder έκπληξη -ΚΑΤΑΣΚΕΥΗ\nΟσοι έχετε μικρά παιδιά δεν υπάρχει περίπτωση\nνα μην έχετε αγοράσει τα μαγικά σοκολατένια αυγολάκια που κρύβουν εκπλήξεις στο εσωτερικό τους. Δείτε 2 υπέροχες κατασκευές που αξίζει να τις κάνετε μαζί με τα παιδιά σας.\nΔείτε μια υπέροχη ιδέα από τη kiflieslevendula πως μπορείτε να φτιάξετε ένα υπέροχο στεφάνι. Ολα αυτά τα αυγουλάκια που συνήθως πετάμε στα σκουπίδια , μπορούν να γίνουν μια υπέροχη κατασκευή και να διακοσμήσει το δωμάτιο τους. Βάλτε τα παιδιά σας σε δουλειά και σίγουρα η ώρα που θα περάσετε μαζί τους θα τους μείνει αξέχαστη.. Τα μόνα υλικά που θα χρειαστείτε είναι τα χρωματιστά μεταλλικά συρματάκια που χρησιμοποιούμε στις περισσότερες κατασκευές, χαρτάκια και μαλλί πλεξίματος για τους φιόγκους. Καλή επιτυχία.....\nΚαι ακόμα μια κατασκευή με τα αυγουλάκια......μελισσούλες, κρεμαστές στην κηρύθρα τους..Χρησιμοποιείστε τα μεταλλικά κορδονάκια και περάστε το πολλές φορές από το αυγό. Σχεδιάστε μάτια, μύτη, και στόμα και περάστε τους κλωστές για να τα κρεμάσετε. Φτιάξτε από ρολό χαρτί υγείας την κηρύθρα


Αναδρομικά 11μηνου: Εγκρίθηκε το ποσό για την καταβολή των αναδρομικών του Δημοσίου ύψους €500 εκατ. | mononews\nΑναδρομικά 11μηνου: Εγκρίθηκε το ποσό για την καταβολή των αναδρομικών του Δημοσίου ύψους €500 εκατ.\n8 Οκτωβρίου 2020 13:05\nΣτην έγκριση δαπάνης 500 εκατ. ευρώ για την καταβολή των αναδρομικών 11 μηνών των συνταξιούχων του Δημοσίου προχώρησε το υπουργείο Οικονομικών, συμπληρώνοντας τα 1,4 δισ. ευρώ για την καταβολή των αναδρομικών σε 1,1 εκατ. ασφαλισμένους του ιδιωτικού και δημοσίου τομέα.\nΥπενθυμίζεται ότι, πριν από λίγες ημέρες, είχε εγκριθεί ποσά 900 εκατ. ευρώ για την επιχορήγηση του e-ΕΦΚΑ από το υπουργείο Εργασίας για την κάλυψη παροχών κύριας σύνταξης ασφαλισμένων πλην δημοσίου, με την καταβολή ποσών που αντιστοιχούν σε μειώσεις συντάξεων ιδιωτικού και δημόσιου τομέα του ν.4051/2012 και του ν.4093/2012.\nΈτσι, οι συνταξιούχοι του Δημοσίου θα λάβουν πίσω τα ποσά του 11μηνου που αντιστοιχούν σε μια μείωση και ειδικότερα το «ψαλίδι» 5%, 10%, 15%, 20% για αθροιστικά ποσά 1.000 ευρώ, 1.500, 000 και 3.000 στο άθροισμα κύριων και επικουρικών αντίστοιχα. Άλλωστε, με την απόφαση 1277/2018 της Ολομέλειας Ελεγκτικού Συνεδρίου κρίθηκε αντισυνταγματική η διάταξη του ν.4093/2012, που αφορούσε στις περικοπές των συντάξεων Δημοσίου πάνω από τα 1.000 ευρώ.\ne-ΕΦΚΑαναδρομικάαναδρομικά συνταξιούχωνυπουργείο Εργασίαςυπουργείο Οικονομικών


ΤΑΧΥΔΡΟΜΟΣ της Άρτας - Προβολή άρθρων κατά ημερομηνία: Δευτέρα, 12 Νοεμβρίου 2018\nΠεριήγηση στο αρχαιολογικό χώρο της Δυτικής Νεκρόπολης Αμβρακίας από την Εφορεία Αρχαιοτήτων Άρτας\nΠεριήγηση στο αρχαιολογικό χώρο της Δυτικής Νεκρόπολης της Αμβρακίας έχει προγραμματίσει για την ερχόμενη Τετάρτη η Εφορεία Αρχαιοτήτων Άρτας. Την ξενάγηση θα κάνουν αρχαιολόγοι της υπηρεσίας. Πρόκειται για εκδήλωση που εντάσσεται στο νέο κύκλο δραστηριοτήτων με στόχο τη γνωριμία των κατοίκων της Άρτας με τους αρχαιολογικούς χώρους και τα μνημεία της περιοχής.\nΜε 34 εκατ. ευρώ θα επιδοτηθούν 690 κτηνοτρόφοι που εντάχθηκαν στο πρόγραμμα διατήρησης απειλούμενων αυτοχθόνων φυλών αγροτικών ζώων\nΜε 34 εκατ. ευρώ θα επιδοτηθούν 690 κτηνοτρόφοι που εντάχθηκαν στο πρόγραμμα διατήρησης απειλούμενων αυτοχθόνων φυλών αγροτικών ζώων. Η οικονομική ενίσχυση θα καταβάλλεται κατ' έτος και οι δικαιούχοι κτηνοτρόφοι υποχρεούνται να διατηρήσουν τουλάχιστον 5 χρόνια τα ζώα που κατέχουν. Οι φυλές αυτές είναι ελληνικές και η διατήρησή τους είναι σημαντική τόσο λόγω των υψηλής αξίας διατροφικών προϊόντων όσο και για τη διάσωση του γενετικού υλικού τους το οποίο αξιοποιείται για τη βελτίωση άλλων φυλών παραγωγικών ζώων.\nΕξιχνιάστηκε η υπόθεση διάρρηξης - κλοπής σε αυτοκίνητο στη Λούτσα Πρέβεζας\nΕξιχνιάστηκε, μετά από μεθοδική και ενδελεχή έρευνα, των αστυνομικών του Τμήματος Ασφάλειας Πρέβεζας, υπόθεση διάρρηξης - κλοπής σε ΙΧΕ αυτοκίνητο που έγινε στη Λούτσα Πρέβεζας. Για την υπόθεση αυτή, ταυτοποιήθηκε ως δράστης 46χρονος Έλληνας, σε βάρος του οποίου σχηματίσθηκε δικογραφία για κλοπή. Ειδικότερα, όπως προέκυψε από την αστυνομική έρευνα, ο 46χρονος εμπλέκεται σε διάρρηξη - κλοπή σε ΙΧΕ αυτοκίνητο που έγινε το μεσημέρι της 26-08-2018 στη Λούτσα Πρέβεζας, απ’ όπου αφαιρέθηκαν δύο τσάντες που περιείχαν χρηματικό ποσό, προσωπικά έγγραφα και αντικείμενα.\nΝεκρός κυνηγός μπροστά στους φίλους του στην Καρίτσα Δήμου Ζίτσας Ιωαννίνων\nΣε τραγωδία εξελίχθηκε το κυνήγι αγριόχοιρων για μια παρέα κυνηγών σε δασώδη περιοχή στην Καρίτσα του Δήμου Ζίτσας στα Γιάννενα. Ένας 32χρονος κυνηγός έπεσε νεκρός μπροστά στους φίλους του. Ο άτυχος άνδρας φέρει τραύμα στην πλάτη από πυροβόλο όπλο με τις πρώτες πληροφορίες να αναφέρουν πως το συμβάν οφείλεται σε ατύχημα. Οι έρευνες ωστόσο της αστυνομίας για την υπόθεση βρίσκονται σε πλήρη εξέλιξη.


Sport-Ermionida: Α.Ο.Π.Ερμιονίδας-Αίολος Κυνουρίας 1-3 σέτ.\nΑ.Ο.Π.Ερμιονίδας-Αίολος Κυνουρίας 1-3 σέτ.\nΤην ήττα με 3-1 σέτ γνώρισε ο Α.Ο.Π.Ερμιονίδας\nστο κλειστό της Ερμιόνης με τον Αίολο Κυνουρίας στον πρώτο επίσημο αγώνα της νεοσύστατης ομάδας της Ερμιονίδας. Τα κορίτσια του Νικου Τσαλικιάν έπαιξαν ωραίο βόλεϊ πάλεψαν τον αγώνα και από καθαρή απειρία δεν πήραν την πρώτη νίκη.\nΤο πρώτο σέτ έληξε με 19-25 για τον Αίολο όμως στην ομάδα του ΑΟΠΕ στοίχισαν πολύ τα χαμένα σερβίς τα οποία κατέληγαν πάνω στον φιλέ. Στο δεύτερο σετ ο ΑΟΠΕ ανέβασε την απόδοση του και τα σερβίς με αποτέλεσμα να το κερδίσει άνετα με 25-8.Το ίδιο καλά ξεκίνησε και στο τρίτο σέτ ο ΑΟΠΕ έφτασε να κερδίζει 20-19 και κάπου εκεί τα κορίτσια έπαθαν μπλάκ αουτ και ο Αίολος το κέρδισε με 20-25. Στο τέταρτο σέτ φάνηκε λίγο η κούραση και η απειρία των αθλητριών του ΑΟΠΕ και οι φιλοξενούμενοι το κέρδισαν άνετα με 23-25.\nΕδώ θέλουμε να ενημερώσουμε ότι είδαμε ένα πολύ ωραίο αγώνα αλλά κρίμα πού ήταν πολύ λίγος ο κόσμος για να το παρακολουθήσει. Από τους ανθρώπους του ΑΟΠΕ γίνεται μία πολύ σοβαρή δουλειά και πιστεύουμε ότι σε λίγο χρονικό διάστημα αυτή η ομάδα θα βρίσκεται σε πολύ ψηλές θέσεις .\nΑναρτήθηκε από Sport-Ermionida στις 9:17:00 π.μ.\nΠρώτη νίκη του Α.Ο.Π.Ερμιονίδας.Κέρδισε μέσα στο Α...\nΑ1 ΕΣΚΑΚ Τα αποτελέσματα της 6ης Αγωνιστικής ( Συ...\nΠοδοσφαιριστές του Α.Ο.Σχινοχωρίου αντί για την Ερ...\nΣτην Ερμιόνη ο Αιολικός\nΟ.Φ.Ηλιοκάστρου-Α.Ο.Σχινοχωρίου : Φωτορεπορτάζ του...\nΑ2 Αργολίδας : Τα αποτελέσματα του Σαββάτου της 8η...\nΕνωση Ερμιονίδας : Δηλώσεις Γιώργου Τριμπόνια.\nΘανάσης Στάικος : Απολαύστε τον..... ( Φωτό)\nΝΤΡΟΠΗ ΓΙΑ ΤΟ ΑΡΓΟΛΙΚΟ ΠΟΔΟΣΦΑΙΡΟ Η ΑΠΟΦΑΣΗ ΤΟΥ ΠΑ...\nΓ' Εθνική ( 3ος Ομιλος) : Οι ορισμοί των διαιτητών...\nΑ1 ΕΣΚΑΚ : Το πρόγραμμα της 6ης Αγωνιστικής.\nΑ2 Αργολίδας ( 1ος Ομιλος) :Το πρόγραμμα της 8ης Α...\nΑ.Ο.Π.Ερμιονίδας : Με Γ.Σ.Α. το Σάββατο για την 2η...\nΓ’ Εθνικής Ανδρών (Νότιος Ομιλος -27/11) : Οι δια...\nΠαναργειακός-Ερμιονίδα Φωτορεπορτάζ με την κάμερα...\nΠαναργειακός-Ερμιονίδα :Φάσεις και γκολ του αγώνα ...\nΠαναργειακός-Ερμιονίδα : Η Εξέδρα της Ερμιονιδας\nΠαναργειακός-Ερμιονίδα : Φωτορεπορτάζ του αγώνα\nΟι "Πειρατές" του Θ.Στάικου άλωσαν και το Αργος. Κ...\nΓ΄Εθνική : Τα αποτελέσματα της 9ης Αγωνιστικής-Η Β...\nΠραγματική θύελλα ο Ο.Φ.Ηλιοκάστρου σκόρπισε στους...\nΑγγλικό άρωμα με φινάλε θρίλερ στις Σπέτσες. Μπουμ...\nΓ΄Εθνική : Οι ορισμοί τω διαιτητών της 9ης αγωνισ...\nΤριανταδυάρης ο Γ.Στεργίου.\nΕπτα στα επτά ο Πορτοχελιακός με Black Jack σε πόν...\nSuper Bajer. Με τρία υπέροχα γκολ άλωσε την Ασίνη....\nΠανασιναικός-Κορωνίδα Κοιλάδας : Φωτορεπορτάζ του ...\nΠοσειδώνας Διδύμων-Ενωση Λέρνας : Φάσεις και γκολ ...\nΠοσειδώνας Διδύμων-Ενωση Λέρνας : Φωτορεπορτάζ\nΑνώτερη η Λέρνα κέρδισε δίκαια τον Ποσειδώνα στα Δ...\nΓ΄Εθνική ( Νότιος Ομιλος) : Τα αποτελέσματα της 7η...\nΑ2 Αργολίδας ( 1ος Ομιλος) : Τα αποτελέσματα της ...\nΑ1 Αργολίδας : Τα αποτελε΄σματα της 9ης Αγωνιστική...\n3ος Διασυλλογικός Αγώνας OPTIMIST, LASER 4,7 & RDL...\nΑ.Ο.Π.Ερμιονίδας-Αίολος Κυνουρίας : Οι ομάδες σε φ...\nΤο είδαμε και αυτό. Διαιτητής μιλάει στο τηλέφωνο ...\nΑ.Ο.Π.Ερμιονίδας-Αίολος Κυνουρίας : Βίντεο από τον...\nΑ.Ο.Π.Ερμιονίδας-Αίολος Κυνουρίας : Φωτορεπορτάζ τ...\nΑ.Ο.Κρανιδίου-ΝΑΥΠΛΙΟ 2010 : Φωτορεπορτάζ του α...\nΑ.Ο.Κρανιδίου-ΝΑΥΠΛΙΟ 2010 54-63\nΑ1 ΕΣΚΑΚ : Τα αποτελέσματα της 5ης αγωνιστικής


Φόβοι για απολύσεις σε νοσοκομεία της Κρήτης | NewsNowgr.com\nΑναστάτωση υπάρχει στα νοσοκομεία της Περιφέρειας, με αφορμή το δεύτερο κύκλο της διαθεσιμότητας στον οποίο περιλαμβάνονται και νοσοκομεία της Κρήτης. Οι εργαζόμενοι φοβούνται ότι η διαθεσιμότητα θα οδηγήσει... στην απόλυση και κατ’ επέκταση σε λουκέτα σε δημόσια νοσοκομεία. Στο πλαίσιο της ενημέρωσης στους εργαζόμενους των δημόσιων νοσοκομείων επισκέφθηκε το Ρέθυμνο ο αντιπρόεδρος της Πανελλήνιας Ομοσπονδίας Εργαζομένων στα νοσοκομεία, Παναγιώτης Παντέλης ο οποίος συναντήθηκε με τους εργαζόμενους του νοσηλευτικού ιδρύματος.\n«Οι μνημονιακές δεσμεύσεις είναι συγκεκριμένες, απαιτούν 15 χιλιάδες προσλήψεις, και επειδή η δεξαμενή των απολύσεων είναι συγκεκριμένη δηλαδή καθηγητές, οι εργαζόμενοι στα δημόσια νοσοκομεία και οι εργαζόμενοι στους δήμους, έχουμε την αίσθηση ότι θα υπάρξουν εργαζόμενοι στο χώρο της υγείας που θα απολυθούν.\nΗ απόφαση της Ομοσπονδίας είναι να υπερασπιστούμε το δικαίωμα στην πρόσβαση στα ανοιχτά νοσοκομεία», τόνισε στη διάρκεια συνέντευξης τύπου.\nΌ ίδιος τόνισε ότι ήδη στην Αθήνα υπάρχουν 8 νοσοκομεία λιγότερα, και ο στόχος της τρόικα είναι από τα 132 νοσοκομεία που λειτουργούν να μείνουν τα 80, με ό,τι αυτό συνεπάγεται για τις τοπικές κοινωνίες.\n«Οι τοπικές κοινωνίες πρέπει να δώσουν αγώνα μαζί με τους εργαζόμενους, να αντιταχθούν σε αυτές τις πολιτικές και να διεκδικήσουν την ανάπτυξη των δημόσιων μονάδων υγείας και τη δυνατότητα της ελεύθερης πρόσβασης.\nΕίναι απαράδεκτο οι πολίτες να αντιμετωπίζονται με οικονομικά κριτήρια και να μην υπάρχει δωρεάν πρόσβαση στις υπηρεσίες υγείας.\nΤο κονδύλι σε ένα προϋπολογισμό 6 δισεκατομμυρίων είναι 130 εκατομμύρια, όπως έχει δηλώσει ο ίδιος ο υπουργός, άρα θεωρούμε ότι μπορεί το υπουργείο υγείας αν θέλει να καλύψει τους ανασφάλιστους πολίτες».\nΟ ίδιος σημείωσε ότι στόχος του υπουργείου – και με τη διαδικασία του ΕΟΠΥΥ και με τη μείωση κλινών – είναι να ωφελήσει τον ιδιωτικό τομέα. «Ο πολίτης θα αναγκαστεί να πληρώνει και μάλιστα αδρά. Στόχος είναι να ενισχυθούν οι ιδιωτικές μονάδες υγείας και σε επίπεδο κλινών αλλά και οι ιδιωτικές διαγνωστικές μονάδες με στόχο ο ιδιωτικός τομέας να λειτουργεί σε βάρος του δημοσίου», σημείωσε.\n«ΑΠΑΞΙΩΝΕΤΑΙ ΤΟ ΣΥΝΟΛΟ ΤΩΝ ΔΗΜΟΣΙΩΝ ΥΠΗΡΕΣΙΩΝ»\n«Η μνημονιακή κυβέρνηση είναι και πανέξυπνη και επικίνδυνη. Έχουν μεθοδεύσει το πώς θα απαξιώσουν το σύνολο των δημόσιων υπηρεσιών με ότι συνεπάγεται αυτό για τον πολίτη. Ο κορμός του κοινωνικού κράτους διαλύεται», τόνισε από την πλευρά του ο Κυριάκος Θεοδοσάκης, γενικός σύμβουλος ΑΔΕΔΥ. Ο ίδιος συμπλήρωσε ότι αυτό που χρειάζεται είναι ένα αποτελεσματικό, ποιοτικό και ισότιμο σύστημα υγείας, «αυτό όμως σημαίνει ότι θα πρέπει να υπάρχουν οι υποδομές, οι δομές και το ανθρώπινο δυναμικό. Σε οποιαδήποτε άλλη πολιτική θα δώσουμε αγώνα για να ανατραπεί».\nΠαράλληλα υποστήριξε ότι στόχος είναι η μείωση των υπηρεσιών υγείας στα νοσοκομεία, γι’ αυτό εξέφρασε επιφυλάξεις στις διαβεβαιώσεις ότι ο νομός Χανίων και ο νομός Ρεθύμνου δεν αντιμετωπίζουν πρόβλημα γιατί έχουν από ένα νοσοκομείο. «Η μεθόδευση που υπάρχει είναι για μείωση των υπηρεσιών. Στους δε άλλους νομούς, το πρόβλημα θα είναι πιο μεγάλο ακόμα και σε ανθρώπινο δυναμικό και σε παρεχόμενες υπηρεσίες υγείας».\nΟ κ. Θεοδοσάκης κάλεσε τους εργαζόμενους να συμμετάσχουν στην απεργία που έχει εξαγγελθεί από τη ΓΣΕΕ και την ΑΔΕΔΥ για τις 6 Νοέμβρη.\nΟ αντιπρόεδρος του συλλόγου εργαζομένων Ρεθύμνου και μέλος της γραμματείας ΠΑΜΕ Ρεθύμνου Γιώργος Δαμιανάκης, τόνισε πως υπάρχουν δυο κυρίαρχες λογικές στο χώρο της υγείας. «Η μια λέει ότι όποιος αρρωστήσει θα πρέπει η να πληρώσει ή αν δεν έχει θα πρέπει να πεθάνει σαν το σκυλί στ’ αμπέλι. Αυτή είναι η λογική της ευρωπαϊκής ένωσης, της κυβέρνησης και των κομμάτων του ευρωμονόδρομου.\nΗ δεύτερη λογική είναι αυτή που λέει ότι η υγεία θα πρέπει να προσφερεται σε όλους, ασφαλισμένους και ανασφάλιστους από ένα ενιαίο δημόσιο και δωρεάν σύστημα υγείας χωρίς να χρειάζεται να πληρώσει κανείς».\nΕΠΙΘΕΣΗ ΣΤΟΝ ΔΙΟΙΚΗΤΗ ΓΙΑ ΤΙΣ ΚΑΜΕΡΕΣ\nΟ κ. Παντέλης εξαπέλυσε σφοδρή επίθεση στον διοικητή του νοσοκομείου με αφορμή την τοποθέτηση καμερών ασφαλείας, υποστηρίζοντας ότι ο στόχος του είναι να καταγράφει τις κινήσεις εργαζομένων. Μάλιστα σημειώνει ότι αν ο διοικητής συνεχίσει την επίθεση στους εργαζομένους και επιμείνει στη μήνυση που έχει κάνει κατά εργαζομένου με αφορμή το βάψιμο κάμερας με σπρέι πριν ένα μήνα, τότε «η Ομοσπονδία θα πάρει όλα τα απαραίτητα μέτρα για να υπερασπιστούμε τους εργαζόμενους».\n«Στηρίζουμε το σωματείο στην επίθεση που έχει δεχθεί από τον Διοικητή. Ο διοικητής κινείται σε λάθος δρόμο. Η στοχοποίηση των εργαζομένων είναι μια τακτική που εφαρμόζει εδώ και καιρό και είναι σε πλήρη ταύτιση με το ιδεολογικό μανιφέστο το υπουργού υγείας. Θεωρούμε επίσης ότι τα ζητήματα που υπάρχουν δεν λύνονται στα δικαστήρια. Ο αγώνας που κάνουν οι εργαζόμενοι είναι για φτιαχτεί ένα δημόσιο νοσοκομείο και ο διοικητής πρέπει να είναι μαζί τους. Αν οι διοικητές έχουν άλλους στόχους και προσδοκούν άλλα οφέλη, θα πρέπει να αλλάξουν κατεύθυνση.\nΟι διοικητές έρχονται και παρέρχονται και η πλειοψηφία μπαίνει για προσωπικά οφέλη. Οι περισσότεροι είναι αποτυχημένοι βουλευτές, υποψήφιοι δήμαρχοι ή υποψήφιοι βουλευτές. Έχουμε αντιμετωπίσει πολλούς τέτοιους σε όλη την Ελλάδα. Ο κάθε διοικητής θα πρέπει να ασχοληθεί για το πώς θα δουλεύει καλύτερα το νοσοκομείο.\nΤο κυνήγι μαγισσών δεν εκφράζει κανέναν. Κάποιοι επιτέλους πρέπει να καταλάβουν ότι οι εργαζόμενοι πονάνε τα νοσοκομεία», είπε χαρακτηριστικά.\nΟ ίδιος επεσήμανε ότι σε ένα νοσοκομείο σαν του Ρεθύμνου δεν χρειάζονται κάμερες για κανένα λόγο. «Είναι διαφορετικό να μπει κάμερα στον περιβάλλοντα χώρο ενός νοσοκομείο που βρίσκεται μέσα σε 20 στρέμματα για να προστατευθεί ο χώρος ή να μην σπάσει κάποιος κάποιο αυτοκίνητο και άλλο να μπει στην πόρτα του νοσοκομείου που οδηγεί στα εξωτερικά ιατρεία.\nΠροφανώς η διοίκηση τη βάζει για άλλους λόγους. Έχουμε γίνει δέκτες μηνυμάτων ότι αυτά τα στοιχεία συλλέγονται για να ασκηθούν πρακτικές απέναντι σε εργαζόμενους. Είναι απαράδεκτο ότι υπάρχει διοίκηση που βάζει κάμερες για να παρακολουθεί εργαζόμενους στο χώρο της δουλειάς τους.\nΟι εργαζόμενοι ήδη έχουν κάνει ενέργειες στην Αρχή προστασίας Δεδομένων», τόνισε.\nΤόνισε τέλος ότι σε άλλα νοσοκομεία όπου είχε ξεκινήσει διαδικασία τοποθέτησης καμερών η Ομοσπονδία παρενέβη και τελικά δεν τοποθετήθηκαν.


Προηγμένα Συστήματα Υποβοήθησης Οδηγού - ADAS - Anip\nHome / ΣΥΣΤΗΜΑ ADAS\nΣυστήματα ADAS και ο αντίκτυπός τους στα συστήματα οχημάτων.\nΌλο και περισσότερα οχήματα που κυκλοφορούν είναι εφοδιασμένα με την τεχνολογία ADAS (Προηγμένα Συστήματα Υποβοήθησης Οδηγού) η οποία μπορεί να ανιχνεύει ορισμένα αντικείμενα, να ειδοποιεί τον οδηγό σε περίπτωση επικίνδυνων οδικών συνθηκών και, σε ορισμένες περιπτώσεις, να επιβραδύνει ή και να σταματά το όχημα.\nΤα πιο συνηθισμένα προηγμένα συστήματα υποβοήθησης οδηγού ADAS βασίζονται πρωτίστως σε ένα σύνολο αισθητήρων όπως αισθητήρες υπερύθρων, καμερών και ραντάρ. Υπάρχουν επίσης και πολλά εξαρτήματα όπως το ηλεκτρικό σερβοτίμονο, ο έλεγχος ηλεκτρονικής ευστάθειας ο οποίος μπορεί να φρενάρει κάθε τροχό ξεχωριστά, και ο πλοηγός ο οποίος μπορεί να εντοπίσει τη διαδρομή μέσω GPS. Τέλος, υπάρχουν εγκέφαλοι που διαχειρίζονται όλα αυτά τα συστήματα.\nΠρόκειται για ένα σύνθετο δίκτυο που περιλαμβάνει πολλά συστήματα οχημάτων, τα οποία ακόμη και σε περίπτωση τυπικών εργασιών συντήρησης, πρέπει να είναι επανακαλιμπραρισμένα ειδικά ώστε να εξασφαλιστεί ότι το ADAS θα είναι πλήρως λειτουργικό.\nΤο σύστημα ADAS πρέπει να καλιμπράρεται ολοκληρωτικά όποτε ένα υποσύστημα του οχήματος που συμμετέχει στη διαχείριση ADAS υποβάλλεται σε συντήρηση. Συνεπώς, και σε περιπτώσεις καθημερινών εργασιών σε συνεργεία συντήρησης αυτοκινήτων:\n• Συγκρούσεις / μικρο-συγκρούσεις σχετικές με τη στάθμευση (προφυλακτήρες)\n• Παρεμβάσεις στο σασί του οχήματος\n• Ζυγοστάθμιση οχήματος\n• Αντικατάσταση ζαντών ελαστικών κ.ά.\nΛύση CONNEX ADAS\nΤα συνεργεία συντήρησης αυτοκινήτων παρουσιάζουν κατά παράδοση δυσκολία απόκτησης μεγάλου αριθμού ειδικών ταμπλό και στόχων για κάθε κάμερα-ραντάρ που χρειάζεται καλιμπράρισμα, όπως επίσης και για κάθε μοντέλο αυτοκινήτου, εξαιτίας του μεγάλου κόστους επένδυσης και του χώρου που χρειάζεται να έχουν διαθέσιμο.\nΑντίθετα, το CONNEX ADAS παρέχει μία νέα λειτουργία με περιορισμένο αριθμό ΣΤΟΧΩΝ (TARGETLESS – ενσωματωμένες στο λογισμικό) η οποία μειώνει τους χρόνους διαδικασιών στο ελάχιστο.\nΜε το σύστημα CONNEX ADAS εξασφαλίζουμε άριστα, γρήγορα και δυναμικά αποτελέσματα. Το σύστημα ADAS μπορεί επίσης να ενημερώνεται και να ενσωματώνεται συνεχώς στα οχήματα που θα υιοθετήσουν προοδευτικά ένα ή περισσότερα συστήματα.


Σύντομο Ιστορικό της Θεραπευτικής Αγωγής του Λόγου στην Ελλάδα – Πανελλήνιο Σύλλογος Λογοπεδικών-Λογοπεραπευτών\nHome Σύντομο Ιστορικό της Θεραπευτικής Αγωγής του Λόγου στην Ελλάδα\nΣύντομο ιστορικό της θεραπευτικής αγωγής του λόγου στην Ελλάδα:\nΑπό τα ιστορικά στοιχεία και τις λίγες πηγές που διαθέτουμε σας παρουσιάζουμε, ένα σύντομο ιστορικό της θεραπευτικής αγωγής του λόγου στην Ελλάδα.\nΣύμφωνα με τα πρώτα στοιχεία που έχουμε από άρθρο που δημοσιεύτηκε στο περιοδικό «Αρχείων Ιατρικών Επιστημών» του γιατρού και καθηγητή Πανεπιστημίου κ. Χαριτάκη , την πρώτη προσπάθεια στην Ελλάδα για τη θεραπεία των διαταραχών του λόγου σε παιδιά την έκανε ο δημοδιδάσκαλος Αχιλλεύς Διαμαντάρας. Ο κ. Χαριτάκης ασχολείται πολλά χρόνια με το θέμα αυτό και αγωνίζεται για τη διάδοση του κλάδου στην Ελλάδα.\nΔημοσιεύονται τα πρώτα άρθρα, γλωσσάρια και φωνητικό αλφάβητο , ύστερα από παρατηρήσεις σε 150 βρέφη.\nΤις βάσεις της «Φωνητικής» της νέας γλώσσας που επάνω της θα στηριχθεί η Αγωγή λόγου στα Ελληνόπουλα, μας τις έδωσαν οι μεγάλοι γλωσσολόγοι Χατζηδάκης, Ψυχάρης και Τριανταφυλλίδης.\nΕκδίδεται από τον Π.Α. Καλογερίκο το πρώτο επιστημονικό σύγγραμμα στα ελληνικά, με θέμα τη θεραπευτική αγωγή του λόγου, την ορθοφωνία και τις διαταραχές της φωνής και της άρθρωσης και τίτλο “Τα στοιχεία της Τέχνης του Λόγου”.\nΙδρύεται ο πρώτος κρατικός φορέας περίθαλψης στην Αθήνα, με την επωνυμία “Εθνικός Οίκος Κωφαλάλων”.\nΟ Σωκράτης Καραντινός με το βιβλίο του «Αγωγή του Λόγου» βάζει τα πρώτα θεμέλια της αγωγής και της θεραπείας της φωνής και της άρθρωσης στην Ελλάδα. Δίδαξε την Αγωγή του Λόγου στο Μαράσλειο\nΔιδασκαλείο (1935-1937) και οργάνωσε το 1938 στο Πρότυπο Ειδικό Σχολείο Αθηνών μια τάξη θεραπείας του λόγου που η λειτουργία της διήρκησε περίπου δύο χρόνια.\nΟ γιατρός Κ. Σαρόγλου αναφέρει ότι το 3,5% των παιδιών που εξετάστηκαν στα ιατρεία Αθήνας του ΠΙΚΠΑ, εμφάνισαν διαταραχές στο λόγο.\nΣε δημοσίευση επιστημονικού άρθρου από τον καθηγητή Κ. Χαριτάκη, προτείνει να ιδρυθεί η “Ελληνική Ορθοφωνητική και Φωνιατρική Εταιρία”, να οργανωθεί αντίστοιχο πανελλήνιο συνέδριο ειδικών γιατρών και\nιδιαίτερα, να μεταφραστούν και να καθοριστούν με σαφήνεια οι σχετικοί διεθνείς επιστημονικοί όροι.\nΜια στατιστική του Ιατροπαιδαγωγικού Σταθμού του «Αθηναίου» αναφέρει, απ’ τα 132 παιδιά που εξέτασε ο σταθμός τα 8% είχαν διαταραχές διαφόρων μορφών στο λόγο.\nΑ’ Έκδοση από τον Κωνσταντίνο Καλαντζή του συγγράμματος σταθμός της ελληνικής Λογοθεραπείας, με τίτλο “Διαταραχές του Λόγου στην παιδική ηλικία. Φωνή-Ομιλία-Ανάγνωση-Γραφή: Συμβολή στην παθολογία και θεραπευτική αγωγή του Λόγου”.\nΈρχονται στην Ελλάδα από χώρες του εξωτερικού (Καναδά, Αμερική, Σοβιετική Ένωση, Πολωνία,Αργεντινή, Ελβετία, Αγγλία και Γαλλία) οι πρώτες λογοθεραπεύτριες. Πρώτο τους μέλημα η ίδρυση του Συλλόγου (ΠΣΛ) και η ευαίσθητοποίηση του κόσμου στην – άγνωστη τότε – παθολογία κ θεραπεία του λόγου, της φωνης κ της ομιλίας.\nΊδρυση του πρώτου τμήματος Λογοθεραπείας στην Ελλάδα, στο Τ.Ε.Ι. Πατρών\nΊδρυση τμήματος Λογοθεραπείας στο Τ.Ε.Ι. Ηπείρου, στα Ιωάννινα.\nΊδρυση τμήματος Λογοθεραπείας στο Τ.Ε.Ι. Καλαμάτας


Gorilaki: Ενθρόνιση του Σέρβου Πατριάρχη\nΕνθρόνιση του Σέρβου Πατριάρχη\nΤης Σ. Παπαδοπούλου\nΥπό δρακόντεια μέτρα ασφαλείας, για την τήρηση των οποίων είχε επιστρατευτεί το σύνολο σχεδόν της KFOR και της EULEX, ενθρονίστηκε και επίσημα, σήμερα το μεσημέρι, στην ιστορική έδρα του Σερβικού Πατριαρχείου, στο Πετς του Κοσόβου, ο 45ος Πατριάρχης των Σέρβων κ. Ειρηναίος.\nΤο Ορθόδοξο Οικουμενικό Πατριαρχείο εκπροσώπησε αντιπροσωπεία, αποτελούμενη από τους μητροπολίτες Θεόληπτο, Ικονίας και Εμμανουήλ, Γαλλίας. Τον Αρχιεπίσκοπο Αθηνών και πάσης Ελλάδος Ιερώνυμο εκπροσώπησε ο Μητροπολίτης Σερρών και Νιγρίτας Θεόλογος, την Κυπριακή Εκκλησία ο Αρχιεπίσκοπος Χρυσόστομος, και τη Ρωσική Ορθόδοξη Εκκλησία ο πρόεδρος του Τμήματος Εξωτερικών Εκκλησιαστικών Σχέσεων του Πατριαρχείου Μόσχας, Μητροπολίτης Βολοκολάμσκ, Ιλαρίων.\nΑπό νωρίς το πρωί, ο χώρος περιμετρικά της μονής είχε κατακλυστεί από χιλιάδες πιστούς, που είχαν καταφτάσει με δεκάδες λεωφορεία από τη Σερβία, συνοδεία ιερέα και με κάθε μέσο από τους σερβικούς θυλάκους του Κοσόβου.\nΟ Πατριάρχης των Σέρβων στην ομιλία του μετά την ενθρόνιση αναφέρθηκε στη δύσκολη κατάσταση που βρίσκεται ο σερβικός λαός στο Κόσοβο.\n«Αναλαμβάνω το πατριαρχικό θρόνο σε μία εποχή δύσκολη όπου υπάρχουν κατεστραμμένοι ναοί και μοναστήρια, πυρπολημένα σπίτια και εκατοντάδες χιλιάδες Σέρβοι στην προσφυγιά, χωρίς δυνατότητα επιστροφής στις εστίες τους», τόνισε ο κ. Ειρηναίος. Αναφερόμενος στην επίλυση του ζητήματος του Κοσόβου απευθύνθηκε στο διεθνή παράγοντα καλώντας τον να σεβαστεί τα δικαιώματα των Σέρβων.\nΑναρτήθηκε από Gorilaki στις 5:32 μ.μ.


ΒΑΘΥ SOS: April 2011\nΠοιό είναι τελικά το πρόβλημα και λαμπαδιάζει η Σάμος συνέχεια; Φαίνεται να ισχύει ότι η μη οριοθέτηση της γης είναι το μεγάλο πρόβλημα σε συνάρτηση με την εγκατάλειψη του τόπου, και την μείωση των καλλιεργειών, καθιστούν ένα..πρωτόγονο τοπίο που λογικό είναι στην παραμικρή σπίθα να κάψει τα πάντα. Πολύ απλά γιατί η βλάστηση έχει συνέχεια, δεν αποκόπτεται πουθενά...Μερικές φορές ούτε καν από τους δρόμους του νησιού που και το καλοκαίρι παραμένουν γεμάτοι κιτρινισμένες πευκοβελόνες...Έτοιμο προσάναμμα δηλαδή.\nΑπό την άλλη η κουτοπονηριά, οι εξαγγελίες...που δεν εφαρμόστηκαν ποτέ, για αντιπυρικές ζώνες κτλ. δίνουν την χαριστική βολή. Η ιστορία των πυρκαγιών στο νησί συγκλίνει σε πολύ λίγες αιτίες πρόκλησης. Βασικό αίτιο η αμέλεια, θα συμπλήρωνα και η βλακεία. Τα περσινά παραδείγματα είναι χαρακτηριστικά. Ενώ μεγάλη μερίδα του πληθυσμού μίλαγε ακόμα και για πράκτορες της ΜΙΤ, η αλήθεια ήταν ότι οι φωτιές προκλήθηκαν από μεθυσμένους βοσκούς που ήθελαν να κάψουν το δάσος για να βοσκάνε τα πρόβατα πιο κοντά στο μαντρί τους, και 80χρονοι μελισσοκόμοι που πήγαν στον Κέρκη μέσα στο πευκοδάσος με 9,5 Μποφόρ και 39 ⁰C να καπνίσουν τα μελίσσια τους. Απολογισμός 25.000 στρέμματα πευκοδάσους και καλλιεργειών στάχτη, εκκένωση του Κάμπου Μαραθοκάμπου. Τελικά τι είναι δάσος;, ποιά είναι τα όρια τους; Που είναι οι καλλιέργειες; Υπάρχουν περιοχές ολόκληρες που κυκλικά υπάρχει δάσος και εσωτερικά καλλιεργειες και χωράφια. Δεν υπάρχει καμία χωροταξία στην γή. Έτσι ο καθένας μπορεί να εκτελεί εργασίες σε δασική ή κοντά σε δασική περιοχή με χρήση φωτιάς. Το παράδειγμα των μελισσοκόμων στον Κέρκη δίπλα απο παρθένο δάσος, εντελώς χαρακτηριστικό.\nPosted by ΒΑΘΥ SOS at Thursday, April 21, 2011 No comments: Links to this post\nPosted by ΒΑΘΥ SOS at Sunday, April 17, 2011 No comments: Links to this post


Πάνω απ’ όλα ΑΛΛΑΞΤΕ. του Κ. Αργυράκη – ΙΑΤΡΟΙ\nΠάνω απ’ όλα ΑΛΛΑΞΤΕ. του Κ. Αργυράκη\nΑς το καταλάβουμε επιτέλους πως ΦΤΑΙΜΕ και εμεις, δεν είναι ντροπή …..και ας προσπαθήσουμε, όπως λέει και φίλος μου ( ο οποιος ζει και δουλευει τα τελευταια χρονια στο Λονδινο ) παρακάτω, να διορθωθούμε, δεν είναι ντροπή. Ολα τα άλλα που αναμασάμε και περιμένουμε, άλλος να πιάσει τον κλέφτη, είναι ντροπή. Τελικά, η απόσταση απο την Ελλάδα, φαινεται να ξελαμπικάρει το μυαλό …. Εγκατέλειψα την Ελλάδα προ εφταετίας. Τις καλές εποχές δηλαδή. Ολυμπιακοί, ευρωπαϊκό, Eurovision και καφάσια οι άδειες σαμπάνιες στη Μύκονο. «Που πας;», με ρωτούσαν απορημένοι οι φίλοι μου. «Πουθενά δεν θα βρεις καλύτερα!». Τώρα πια η στάση τους έχει αλλάξει. «Μη τυχόν και γυρίσεις! Καλά είσαι εκεί. Δεν παλεύεται εδώ η κατάσταση.».\nΌχι, ουδεμία αίσθηση διορατικότητας είχα για τα δεινά που έμελε να ακολουθήσουν. Προφήτης δεν είμαι, πόσο δε μάλλον σοφός. Πολύ απλά δεν είχα «δόντι», κομματικό μέσο, γνωριμίες ή οικογενειακή επιχείρηση. Αλλά ούτε και τη διάθεση να ανταγωνιστώ αυτούς που τα είχαν. Με λίγα λόγια, καμία τύχη. Είχα ανάγκη από ένα σύστημα που να προστατεύει τον πολίτη από την ανομία. Ένα σύστημα που να αποδέχεται ως αλήθεια το αυτονόητο, να επιβραβεύει το άριστο και να απορρίπτει τον παραλογισμό. Τα κουβαδάκια μου, δηλαδή, και σε άλλη παραλία!\nΘα μου πείτε τώρα, δικαίως, «τι δουλειά έχεις εσύ να εκφέρεις άποψη για τα τεκταινόμενα; Τι σε κόφτει; Αφού είσαι αμέτοχος, δεν σε αγγίζουν ούτε το μεσοπρόθεσμο, ούτε οι οριζόντιες μειώσεις μισθών και συντάξεων.» Οι πιο παθιασμένοι θα βιαστούν να με κρίνουν. «Έξω από το χορό πολλά τραγούδια λες. Δεν κάθεσαι στα αυγά σου εκεί στο Λονδίνο και άσε μας εμάς να κάνουμε ό,τι νομίζουμε.»\nΣωστό, εν μέρει. Αλλά επειδή ακριβώς είμαι αμέτοχος διαθέτω και το εξής πλεονέκτημα. Βλέπω τα πράγματα αποστασιοποιημένος από πάθη και συγκινησιακές φορτίσεις. Με ψυχρή λογική. Κι έτσι λογικά και ψυχρά επιθυμώ να εκφράσω την ακόλουθη απορία προς άπαντες αγανακτισμένους. Μα, αλήθεια, πραγματικά δεν γνωρίζετε ποιοι τα φάγανε τα λεφτά; Δεν έχετε την παραμικρή ιδέα ποιοι είναι οι κλέφτες, οι ψεύτες κι οι λωποδύτες; Θέλετε να τους ξετρυπώσετε, το γνωρίζω, μα πολύ φοβάμαι πως ψάχνετε σε λάθος κρυψώνες. Ας σας δώσω εγώ λοιπόν μερικά παραδείγματα (συγχωρέστε μου τις γενικεύσεις, προφανώς και υπάρχουν φωτεινές εξαιρέσεις):\n· Κλέφτες είναι οι χρυσοί ολυμπιονίκες μας που αφού μας χάρισαν την ψευδαίσθηση εθνικής ανάτασης τσεπώνοντας ταυτόχρονα τα πλουσιοπάροχα πριμ της πολιτείας, αποδείχτηκαν στην πλειοψηφία τους ντοπέ. Τσάμπα τα κροκοδείλια δάκρυα που έχυσαν μπροστά στις κάμερες. Ο Έλλην φορολογούμενος πλήρωσε!\n· Κλέφτες, όπως αποδεικνύεται, είναι οι πρόεδροι των ομάδων σας τους οποίους αποθεώνετε τις Κυριακές μεσημέρια διότι «στήνουν» παιχνίδια, ξεπλένουν βρώμικο χρήμα και ζημιώνουν τόσο το κράτος (ΟΠΑΠ) όσο και όσους δοκιμάζουν την τύχη τους παίζοντας στοίχημα.\n· Κλέφτες επίσης οι ιδιοκτήτες καμπόσων νυχτερινών μαγαζιών όπου χρόνια ολόκληρα αφήνατε μηνιάτικα και δώρα (πάλε ποτέ) για μια ζεμπεκιά, για το καλό το πρώτο τραπέζι, για φιστίκια, αλκοόλ και γαρούφαλλα. Αποδεδειγμένες οικονομικές ατασθαλίες, εκτεταμένη φοροδιαφυγή, παραβίαση αδειών λειτουργίας κλπ.\n· Κλέφτες αρκετοί από τους εθνικούς τροβαδούρους μας που ξέχασαν ή αμέλησαν να δηλώσουν τα εισοδήματά τους. Με πρώτο και καλύτερο βέβαια τον τραγουδιστή-αηδόνι, σύζυγο νυν βουλευτού και πρώην υπουργού. Μα, με ψίχουλα θα ασχολούμεθα τώρα κύριε δικαστά;\n· Κλέφτης ο ταξιτζής που με χρεώνει διπλά και τριπλά για μία κούρσα αεροδρόμιο-Κολωνό κάθε φορά που επισκέπτομαι την Αθήνα. Λόγω κάποιας περίεργης σύμπτωσης μάλιστα το «καπέλο» αποδεικνύεται πάντα υψηλότερο τις φορές που παραδέχομαι πως ζω μόνιμα έξω. Αθάνατη Ελληνική φιλοξενία! Για απόδειξη δε ούτε ερώτημα.\n· Κλέφτες οι μοναχοί που επιδίδονται σε business εκατομμυρίων με ξιπασμένους πολιτικούς καλώντας σας ταυτόχρονα σε προσευχή και νηστεία. Κατά τα άλλα, τα του καίσαρος τω καίσαρι και τα του θεού τω θεώ.\n· Κλέφτες και οι παπάδες που τσεπώνουν αδήλωτα τρακοσάρια «για την εκκλησία» από γάμους και βαφτίσια. Και ο δίσκος φυσικά να γυρίζει.\n· Κλέφτης ο καφετζής στην Πλάκα της Κρήτης που αρνείται πεισματικά να χτυπήσει στην ταμιακή του το φραπεδάκι που παραγγέλνω για την παραλία.\n· Κλέφτης και ο εφημεριδοπώλης στο διπλανό χωριό της Ελούντας για τον ίδιο λόγο.\n· Κλέφτες οι εφοριακοί που κάνουν τα στραβά μάτια στους φοροφυγάδες.\n· Κλέφτες οι αστυνομικοί που χρηματίζονται για να παρέχουν προστασία σε άλλους κλέφτες.\n· Κλέφτες όσοι παίρνουνε άδεια από την σημαία γιατί πληρώνονται χωρίς να παράγουν.\n· Κλέφτες όσοι ζητάνε διευκολύνσεις και ρουσφέτια για «το παιδί που ζορίζεται στο στρατόπεδο» και «την θυγατέρα με τα τέσσερα μάστερ που θέλει να δουλέψει στην τοπική ΔΕΚΟ».\n· Κλέφτες οι δημόσιοι υπάλληλοι που την κοπανάνε από το γραφείο στις 12:30. Κλέφτες και οι συνάδελφοί τους που τους χτυπάνε την κάρτα. Αλλά είπαμε: μεταξύ κατεργάρηδων αλληλεγγύη..\n· Κλέφτες οι υπάλληλοι δήμων και νομαρχιών που εκδίδουν μεν τιμολόγια αλλά πλαστά.\n· Κλέφτες οι ιδιοκτήτες αυθαιρέτων γιατί πολύ απλά αυθαιρέτησαν.\n· Κλέφτες και οι μηχανικοί που παραβαίνουν τους όρους δόμησης για να βγάλουν παραπάνω τετραγωνικά ως υπερυψωμένα υπόγεια και ημιυπαίθριους.\n· Κλέφτες οι επίορκοι δικαστές και οι φίλοι τους δικηγόροι που εμπλέκονται σε κυκλώματα.\n· Κλέφτες οι συνδικαλιστές που παραλύουν το κράτος, μας κόβουν το ρεύμα και ζημιώνουν όσους επιθυμούν να δουλέψουν.\n· Κλέφτες οι εκπαιδευτικοί που λαμβάνουνε μαύρα από ιδιαίτερα.\n· Κλέφτες οι δημοσιογράφοι που κουβαλούν μετρητό αγνώστου προελεύσεως σε πλαστικές σακούλες απορριμμάτων.\n· Κλέφτες οι καθηγητές πανεπιστημίου που διορίζουν παιδιά και εγγόνια στις σχολές τους με αδιαφανείς διαδικασίες. Αν δεν κοιτάξεις το σπίτι σου θα πέσει να σε πλακώσει.\n· Κλέφτες αυτοί που πωλούν τενεκέδες λάδι παραγωγής τους χωρίς να δηλώνουν το επιπλέον εισόδημα.\n· Κλέφτες γιατροί και φαρμακοποιοί που στήνουν εισπρακτικές εταιρίες στην πλάτη των ασθενών γράφοντάς τους αχρείαστα φάρμακα που ασφαλώς κάποιος εν τέλει πρέπει να πληρώσει (τα ασφαλιστικά ταμεία γι’ αυτούς που αναρωτιούνται).\n· Κλέφτες οι νοικοκύρηδες που διατηρούν ανασφάλιστες οικονόμους και στερούν πόρους από τα ταμεία.\n· Κλέφτες οι αιώνιοι φοιτητές γιατί καταναλώνουν κρατικούς πόρους κωλοβαρώντας.\nΚλέφτες, κλέφτες, κλέφτες. Μιάμιση σελίδα κλέφτες (ενδεικτικά). Συμπέρασμα; Κλέφτες υπάρχουν πολλοί. Αλλά εσείς βεβαίως δεν ανήκετε σε καμία από τις παραπάνω κατηγορίες. Ούτε και που πήρε το μάτι σας κάτι ύποπτο, κάτι ανάρμοστο γύρω σας τόσα χρόνια. Όχι, εσείς είστε όλοι τα θύματα μίας μεγάλης πλεκτάνης. Μιας αμερικανοσιωνικής συνομωσίας ενάντια στο ταλαίπωρο Ελληνικό έθνος που αρνείται να καταναλώσει κουτόχορτο αντιστεκόμενο στα αντιλαϊκά σχέδια των πολυεθνικών. Κούνια που μας κούναγε! ΚΛΕΦΤΕΣ ΕΙΜΑΣΤΕ ΟΛΟΙ ΜΑΣ! ΕΓΩ, ΕΣΥ, Ο ΔΙΠΛΑΝΟΣ ΜΑΣ. ΟΛΟΙ ΜΑΣ!\nΤην αγανάκτησή σας λοιπόν δεν την συμμερίζομαι. Το αίσθημα αδικίας σας δεν το καταλαβαίνω. Για ένα πράγμα μονάχα εξακολουθώ να αναρωτιέμαι. ΠΟΥ ΠΗΓΕ Η ΠΕΡΗΦΑΝΕΙΑ ΣΑΣ ΜΩΡΕ ΈΛΛΗΝΕΣ; Έχουμε καταντήσει οι ψωμοζήτουλες της Ευρώπης εξαρτώντας την επιβίωση μας από λεφτά άλλων. Και όταν αυτοί μας τα δίνουν (ναι, με τόκο βεβαίως – κι εμείς το ίδιο θα κάναμε), εμείς τους ζητάμε και τα ρέστα. Απαιτούμε. Εκβιάζουμε. Θεωρούμε πως μας έχουν ανάγκη. Πως μας οφείλουν χρέος μεγάλο επειδή κάπου κάποιοι κάποτε σε αυτόν τον τόπο παρήγαγαν πολιτισμό. Επειδή τότε εκείνοι κοιμόντουσαν ακόμα στις σπηλιές με τα αγρίμια.\nΟι εποχές άλλαξαν Έλληνες και εμείς αμελήσαμε να επιβιβαστούμε στο τραίνο του χρόνου.\nΑς πάρουμε μερικά μαθήματα από το παράδειγμα άλλων πραγματικά υπερήφανων λαών, όπως οι Ιάπωνες λόγου χάρη. Ξεφυλλίζω μία εκ των μεγαλύτερης κυκλοφορίας εφημερίδων στην Μ. Βρετανία λίγες εβδομάδες μετά την ανυπολόγιστη τραγωδία που χτύπησε το νησί τους. Ολοσέλιδη καταχώρηση υπογεγραμμένη από τον ίδιο τον Ιάπωνα πρωθυπουργό. Αναφέρεται στην οικονομική βοήθεια που προσέφερε ο Βρετανός φορολογούμενος στο δοκιμαζόμενο έθνος του. «Από τα βάθη της καρδιάς μας σας ευχαριστούμε για την αμέριστη συμπαράσταση σας τούτες τις δύσκολες ώρες. Ο Ιαπωνικός λαός δεν ξεχνά. Θα ορθοποδήσουμε. Θα ανταποδώσουμε. Ευχαριστούμε.»\nΕυχαριστούμε. Έτσι απλά. Αντρίκια. Λακωνικά. Εμείς εξακολουθούμε να θεωρούμε πως τα λεφτά που μας δανείζουν οι ξένοι ξεφυτρώνουν ως μάννα εξ’ ουρανού. Δίχως κόπο. Δίχως ιδρώτα. Δίχως δουλειά. Έχουμε καταντήσει τόσο εγωπαθείς που αδυνατούμε να αντιληφθούμε πως τα λεφτά δεν ανήκουν σε αόρατους αιμοδιψείς τραπεζίτες, πως δεν είναι παρά οι οικονομίες νοικοκυριών και συνταξιούχων, οι καταθέσεις τους, τα αποθεματικά των ασφαλιστικών τους ταμείων, οι φόροι που έχουν πληρώσει στο κράτος τους. Και κάτι ακόμα: αρνούμαστε να δεχθούμε πως έχουν κάθε δικαίωμα να επιλέξουν τι θα τα κάνουν. Ακόμη και να τα κάψουν, που λέει ο λόγος, έχουν δικαίωμα παρά να τα δανείσουν σε εξυπνάκηδες κομπιναδόρους αρχοντοχωριάτες που πλαστογραφούνε στατιστικές προκειμένου να κοροϊδέψουν τους αγαθούς και τους αδαείς. Τους εαυτούς μας κοροϊδεύουμε Έλληνες. Κανέναν άλλον. Ξεχάσαμε το ευχαριστώ. Απαξιώσαμε το φιλότιμο. Γίναμε αγνώμονες. Αχάριστοι.\nΤην λύση φίλοι μου δεν θα την βρείτε στους δρόμους και στις αγανακτισμένες πορείες. Η λύση είναι (ακόμα) στα χέρια σας. Μπροστά στα μάτια σας. Αντισταθείτε στην ανομία. Καταδικάστε την παρανομία ακόμη κι αν αυτή είναι μέσα στο σπίτι σας. Καταγγείλτε τον κλέφτη ακόμα κι αν αυτός είναι ο αδερφός σας. Περιθωριοποιείστε τον καταχραστή ακόμη κι αν τυγχάνει να είναι συνάδελφός σας (που μάλλον θα είναι εδώ που τα λέμε). Τιμωρήστε τον φοροδιαφυγά. Μην ψωνίζετε το παραμικρό από όσους δεν εκδίδουν αποδείξεις. Επιβραβεύστε τον τίμιο, τον σωστό, τον νομοταγή επαγγελματία. Μα, πάνω απ’ όλα ΑΛΛΑΞΤΕ! Τους γύρω σας και τον εαυτό σας. Διαφορετικά κάντε την αγανάκτησή σας κορνίζα πάνω από το τζάκι να την βλέπουνε τα παιδιά μας και να την φτύνουν.


Μαθήματα – Ο κόσμος του παιδιού\nΞεκινώντας στα μικρότερα τμήματα, από τις απλές προγραφικές ασκήσεις,τον εμπλουτισμό του λεξιλογίου τις εκπαιδευτικές ιστορίες και την μυθολογία…περνάμε,μεγαλώνοντας, στην παιδική λογοτεχνία, την ελληνική ιστορία, έχοντας πάντα σαν σκοπό μας την καλύτερη εξέλιξη των παιδιών στο σπουδαίο κεφάλαιο της ελληνικής γλώσσας.\nΜε σκοπό την ανάπτυξη της αδρής κινητικότητας και την κατανόηση του ρυθμού, αρχίζουμε με ψυχοκινητικά παιχνίδια,γυμναστική, δημιουργικά κινητικά παιχνίδια και φτάνουμε στην γνωριμία των ρυθμών από όλο τον κόσμο!\nΤραγούδια γεμίζουν μελωδικά τις τάξεις, μικρά κρουστά όργανα κάνουν την εμφάνισή τους, μουσικοκινητικά παιχνίδια μας βοηθούν στην κατανόηση ρυθμού και μελωδίας και μεγαλώνοντας..μαθαίνουμε τα όργανα της κλασσικής ορχήστρας, μπαίνουμε στην θεωρία της μουσικής και γνωρίζουμε την μουσική παράδοση όλων των πολιτισμών.\nΓνωρίζουμε το σώμα μας…την υγιεινη διατροφή και τις αισθήσεις μας!\nΠαιχνίδια ταξινόμησης, ομαδοποίησης,αντιστοίχησης και πολλά άλλα βοηθούν στην κατανόηση εννοιών και στην εξέλιξή μας.\nΔεν υπάρχει καλύτερος τρόπος μάθησης από το να κάνουμε πράξη τα όσα μαθαίνουμε!!! Κηπουρική,μαγειρική,τρύγος,κεραμική,σπορά και τόσα ακόμα πραγματοποιούνται από τα δικά μας χεράκια!\nΑπό τα απλά παραδοσιακά παιχνίδια και παραμύθια.τις θρησκευτικές & εθνικές εορτές…μέχρι τα παραδοσιακά επαγγέλματα,τα ήθη και τα έθιμα όλων των πολιτισμών…γνωρίζουμε τον κόσμο!\nΜέσα από πειράματα γνωρίζουμε τους μαγνήτες,τα πετρώματα,τον ήχο,την φωτοσύνθεση τον ηλεκτρισμό και πολλά ακόμα φαινόμενα του κόσμου της φυσικής!\nΜε σκοπό την καθημερινή μας ασφάλεια,μαθαίνουμε την σωστή οδική συμπεριφορά, γνωρίζουμε τα μέσα μεταφοράς και τα σήματα.\nΜε στόχο την αυτοέκφραση μέσα από την τέχνη δημιουργούμε με όλα τα πιθανά υλικά (δαχτυλομπογιές,πυλό,μαρκαδόρους τυπώματα,κλπ) και φτάνουμε στην γνωριμία με σπουδαίες μορφές της τέχνης.\nΘεατρικό παιχνίδι, δραματοποιήσεις,κουκλοθέατρο, παντομίμα μας βάζουν στον κόσμο της υποκριτικής τεχνης, με αποκορύφωμα την ετήσια καλοκαιρινή μας παράσταση.\nΓνωρίζοντας το ζωικό και φυτικό βασίλειο,μαθαίνουμε την σπουδαιότητα κάθε μορφής ζωής!\nΜε μια πρώτη προσέγγιση των κοινωνικών επιστημών μαθαίνουμε για την οικολογία, την οικογένεια την ανακύκλωση, την οικονομία, ερχόμαστε σε επαφή με τον κόσμο των συναισθημάτων,την διαφορετικότητα και την αυτοεκτίμηση.\nΜέσα από την μελέτη του περιβάλλοντος μαθαίνουμε να σεβόμαστε τον πλανήτη μας, γνωρίζουμε άλλους πολιτισμούς και ερχόμαστε σε επαφή με τον κόσμο του διαστήματος.\nΣτα μεγαλύτερα τμήματα αρχίζει η εκμάθηση των γραμμάτων και των αριθμών. Με στόχο την προετοιμασία για την 1η δημοτικού, τα παιδιά μαθαίνουν το αλφάβητο, αρχίζουν τον συλλαβισμό και την ανάγνωση, Στο σπουδαίο κομμάτι των μαθηματικών μαθαίνουν τους αριθμούς,τα σύνολα, έρχονται σε πρώτη επαφή με τα κλάσματα και τις πράξεις, τα γεωμετρικά σχήματα,τις χωροχρονικές έννοιες, κυρίως μέσα από την βιωματική προσέγγιση και τα παιδαγωγικά παιχνίδια\nΑπό τον μανάβη και τον φούρνο της γειτονιάς μας….μέχρι την πυροσβεστική,το εργαστήριο αγγειοπλαστικής και τα μουσεία…η μάθηση γίνεται παιχνίδι!\nΜέσα από θεατρικές παραστάσεις, καραγκιόζη,πάρτι γενεθλίων,αποκριάτικο ξεφάντωμα…οι μικροί μας μαθητές διασκεδάζουν!\nΑρχίζοντας με τις θρησκευτικές εθνικές εορτές, τις εκθέσεις χειροτεχνίας..φτάνουμε στην μεγάλη καλοκαιρινή μας παράσταση, με πολύ κέφι!\nΕγγραφές πραγματοποιούνται καθ'όλη την διάρκεια της σχολικής χρονιάς, βάσει διαθεσιμότητας. Τηλέφωνα για ραντεβού : 2105755300 2105765873


Virgin-Barbie: Έμπνευση για τις γυναίκες στην αεροπορία - Universe Travel\nVirgin-Barbie: Έμπνευση για τις γυναίκες στην αεροπορία\n16 Σεπτεμβρίου 2019 16 Σεπτεμβρίου 2019 Admin\nΑΡΧΙΚΗ » Ταξιδιωτικά Νέα » Virgin-Barbie: Έμπνευση για τις γυναίκες στην αεροπορία\nΗ Virgin Atlantic αποκάλυψε μια συναρπαστική συνεργασία με την Barbie, που προορίζεται να εμπνεύσει την επόμενη γενιά αεροπόρων. Με στόχο να βάλει περισσότερες γυναίκες στην αεροπορία, η Virgin αποκάλυψε τις δικές της Barbies, γυναικεία πρότυπα, έτσι ώστε όλα τα κορίτσια «να τις δουν να πετάνε».\nΗ εταιρεία συνεργάστηκε με τη Barbie, μια κλασική γυναικεία εικόνα, για να ενθαρρύνει περισσότερα κορίτσια να παρακολουθήσουν μαθήματα STEM (επιστήμη, τεχνολογία, μηχανική και μαθηματικά) και τελικά να επιλέξουν την αεροπορία ως σταδιοδρομία.\nΗ ίδια η Barbie έχει υποστεί μεγάλες μεταμορφώσεις τα τελευταία χρόνια, ενώ έχει πάνω από 200 σταδιοδρομίες κατά τη διάρκεια της ζωής της και αυτή η συναρπαστική συνεργασία θα την δει σε άλλα τρία επαγγέλματα, όλα με την στολή της Virgin Atlantic.\nΣε συνεργασία με τη Barbie, σε μια πρωτοβουλία που ονομάζεται Project Dream Gap, η Virgin συνέβαλε στη σχεδίαση γυναικείων χαρακτήρων Barbie στην καριέρα της Virgin Atlantic. Υπάρχει ένας πιλότος, ένας μηχανικός και ένας υπάλληλος πτήσης, που όλα παρουσιάζουν μια ποικιλία από εθνικότητες και σωματικές μορφές, σύμφωνα με τις αλλαγές στην γραμμή της Barbie κατά τα τελευταία χρόνια.\nΟι Barbies της Virgin βασίζονται σε πραγματικές γυναίκες. Φωτογραφία:Virgin\nΟ Phil Maher, EVP Operatior της Virgin σχολίασε την πρωτοβουλία, λέγοντας:\n«Είναι σημαντικό να διαδραματίσει η Virgin Atlantic βασικό ρόλο στην ενθάρρυνση των γυναικών να επιτύχουν σταδιοδρομίες STEM. Είναι απαραίτητο να παρουσιάσουμε σε κορίτσια όλων των ηλικιών πόσο επιτυχημένη είναι μια καριέρα στη βιομηχανία μας και η συνεργασία μας με τη Barbie είναι μόνο ένα από τα βήματα που κάνουμε για να το πετύχουμε ».\nΗ πρωτοβουλία αποτελεί μέρος ενός ευρύτερου σχεδίου για την ενθάρρυνση των γυναικών. Η Virgin συνεργάζεται με ένα φιλανθρωπικό ίδρυμα που ονομάζεται WE σε ένα έργο που ονομάζεται Passport for Change, το οποίο στοχεύει να εμπνεύσει τους νέους. Εκτός από τις κούκλες Barbie, η Virgin θα πραγματοποιεί σχολικές επισκέψεις και εκδρομές σε υπόστεγα μηχανικών, όπου τα μοντέλα της πραγματικής ζωής θα αποτελέσουν έμπνευση για τους νέους.\nΗ κούκλα του πληρώματος θαλάμου επιβατών φοράει το διάσημο κοστούμι Virgin Vivienne Westwood. Φωτογραφία: Virgin\nΗ Virgin λέει ότι οι κούκλες του πιλότου και του πληρώματος θαλάμου επιβατών θα είναι διαθέσιμες στις πτήσεις της Virgin αργότερα μέσα στο έτος και ότι η κούκλα μηχανικού θα κυκλοφορήσει το 2020.\nΛιγότερο από το 4% των πιλότων της Virgin είναι γυναίκες. Φωτογραφία: Virgin


Σαν Σήμερα 15 Σεπτεμβρίου - Άμυνα News\nΓεγονότα από το Ιστορικό Επετειολόγιο που συνέβησαν σαν σήμερα 15 Σεπτεμβρίου.\nΙστορικά Γεγονότα από το Ιστορικό Επετειολόγιο και την Στρατιωτική Ιστορία. Γεγονότα που συνέβησαν σαν σήμερα 15 Σεπτεμβρίου.\n1826: 800 Τούρκοι του Μουσταφά Πασά τρέπονται σε φυγή\nΔύναμη Σουλιωτών, υπό την αρχηγία των Γεωργίου Δράκου και Άγα Μουχουρδάρη, αποκρούει κοντά στην περιοχή Πέντε Πηγάδια (μεταξύ Ιωαννίνων και Άρτας), επίθεση 800 Τούρκων του Μουσταφά Πασά.\nΟι Τούρκοι τράπηκαν σε φυγή και άφησαν στο πεδίο της μάχης 100 νεκρούς και ισάριθμους αιχμαλώτους.\n1904: Φονεύεται από κομιτατζήδες ο Θεόδωρος Μόδης\nΟ Θεόδωρος Μόδης, από τα βασικά μέλη της Ελληνικής Επιτροπής Άμυνας Μοναστηρίου που είχε συσταθεί με σκοπό την αυτοάμυνα του Μακεδονικού Ελληνισμού, φονεύεται σε ενέδρα από τους κομιτατζήδες μέσα στην πόλη.\n1947: Ο ΔΣΕ πυρπολεί σπίτια στο Μεσοχώρι και Παπαγιάννη Φλώρινας\nΔύναμη ενόπλων του Δημοκρατικού Στρατού προσβάλλει το χωριό Μεσοχώρι της Φλώρινας και μετά από τρίωρο αγώνα αναγκάζεται να υποχωρήσει, αφού πυρπόλησε και λεηλάτησε συνοικίες στις παρυφές του χωριού.\nΤμήμα αυτής της δύναμης εισβάλλει στο χωριό Παπαγιάννη και μετά από εμπρησμούς και λεηλασίες αναγκάζεται να υποχωρήσει στο γιουγκοσλαβικό έδαφος.


Τι έγινε όταν εμφανίστηκε ο Κοψιάλης στο inbox μου - 20/20 Magazine\nΤι έγινε όταν εμφανίστηκε ο Κοψιάλης στο inbox μου\nΤον Κοψιάλη τον έμαθα όταν έσκασε το θέμα με τον βιασμό της Γεωργίας Μπίκα στην Θεσσαλονίκη. Τον γκούγκλαρα να δω ποιος είναι αυτός που βγαίνει να υπερασπιστεί έναν ύποπτο (δικαίως ή αδίκως) για συμμετοχή σε παραβατικές πράξεις.\nΜια που τον έμαθα και μια που ξέχασα την περίπτωσή του.\nΜέχρι που είδα ένα βίντεο να λεει «είσαι γλυκό συνεσταλμένο αλλά πας και κάθεσαι στα πόδια του με υπουλία (sic) μόνο και μόνο για να δεις τη σούβλα του να σηκώνεται, τι θες να πέτυχεις δηλαδη; Άμα σε στήσει στο απόσπασμα και σε κάνει ντέφι θα φταίει;».\nΔεν ξέρω γιατί δε σοκαρίστηκα, ούτε με το πρώτο ούτε με το δεύτερο. Ίσως έχω μεγαλώσει πια κι έχω δει τη σκατίλα της πατριαρχίας σε ολες τις εκφάνσεις.\nΊσως γιατί αυτή τη στιγμή προσπαθώ να διαχειριστώ ότι μας σφάζουν και μας βιάζουν και ότι είμαστε όλες εν δυνάμει θύματα.\nΝαι, με το «να την κάνει ντέφι» δε σοκαρίστηκα, γιατί δυστυχώς έχω ακούσει κι εγώ τέτοια απ’τους «κολλητούς» μου, γιατί ήμουν αγοροκόριτσο ή καλυτέρα ήθελα να έχω μια ξεχωριστή θέση στις συνειδήσεις των αγοριών που έκανα παρέα. Ήθελα να είμαι η «εγώ δεν είμαι σαν τις άλλες». Έτσι γελούσα με τέτοια "αστεία" γιατί τα έλεγαν για τις «άλλες» τις χαζές κι έτσι ένιωθα σπέσιαλ.\nΔε σοκαρίστηκα, γιατί σκέφτηκα ότι αυτό το άτομο ήδη έχει αποδείξει ότι είναι μέλος μιας παρέας με κάγκουρες, αμόρφωτους ή έστω ακαλλιέργητους «ζεν πρεμιέ» που η πατριαρχία τους κάνει να συμπεριφέρονται λες και το μόριό τους καθορίζει όλη την ύπαρξη τους. Η πατριαρχία τους αναγκάζει να μην παρεκκλίνουν καθόλου απ’το πρότυπο «αγέλη κοκόρων». Στις αγέλες αυτές, αυτός ή αυτοί που εκτελούν χρέη χορηγού πρέπει πάση θυσία να παραμείνουν στο απυρόβλητο.\nΕν πάση περίπτωση, η περίπτωση του Κοψιάλη δε μ’ εξόργισε αν και θα έπρεπε.\nΑντιλαμβάνομαι ότι δεν μπορώ να εξοργιστώ και πολύ με τον ίδιο τον Κοψιάλη γιατί είμαι ήδη εξοργισμένη.\nΣτην πραγματικότητα η οργή μ’έχει εξαντλήσει.\nΕίμαι εξοργισμένη με τις γυναικοκτονίες.\nΈχω εξοργιστεί με το victim blaming.\nΈχω εξοργιστεί που μας βγάζουν τρελές που εξοργιζόμαστε.\nΠου είμαστε όλες εν δυνάμει σφαγμένες ή βιασμένες και ο λόγος είναι πάντα επειδή έχουμε αιδοίο και όχι πέος.\nΟ Κοψιάλης δεν είναι ικανός να με κάνει να γίνω πιο έξαλλη.\nΕννοείται πως αν είχα τη δυνατότητα να του τα χώσω, θα το έκανα με μεγάλη χαρά αλλά μου φαίνεται πολύ γατάκι σε σχέση με αυτά που βλέπω κάθε μέρα.\nΚι αφού πια δε τον θεωρώ επικαιρότητα, χαζεύω στο τικτοκ και βλέπω ένα βίντεο ενός πιτσιρικά με επισύναψη ένα σχόλιο του Κοψιαλη σε προηγούμενο βίντεο.\nΟ πιτσιρικάς φοβόταν ότι ο Κοψιάλης θα του κάνει μήνυση για κάτι που είπε (κάτι για 15 μαχαιριές).\nΔεν είδα καν το προηγούμενο βίντεο. Ήμουν σίγουρη ότι ο πιτσιρίκας είχε ποστάρει μέγιστη βλακεία. Τον είδα ωστόσο αληθινά φοβισμένο και έγραψα «μη φοβάσαι, η μήνυση κοστίζει τουλάχιστον 150€ και υπάρχουν τόσοι εκεί έξω που του λένε διάφορα, αν κάνει σε όλους δε θα του μείνει βρακί» και το ξέχασα.\nΜετά από κάποια ώρα βλέπω απάντηση στο σχόλιό μου από τον ίδιο τον Κοψιάλη, ότι μου έχει στείλει μήνυμα στο instagram.\nΜπαίνω instagram και όντως μου είχε στείλει να μου πει ότι για το βίντεο με τις μαχαιριές, τα 150€ θα έπιαναν τόπο.\nΞαφνικά συνειδητοποίησα ότι μιλάω μ’ένα παιδάκι.\nΕίχα απέναντί μου έναν 14χρονο και κάνω εικόνα τον μικρό μου αδερφό όταν ήταν 14 και δυσκολευόταν πάρα πολύ ν’ανταπεξέλθει στις απαιτήσεις της πατριαρχίας και έκανε τα πάντα μες στον πανικό χωρίς σκέψη.\nΜέχρι εκείνη τη στιγμή κι εγώ ήθελα να τον βρίσω, να βγάλω τ’ απωθημένα μου για τα ΠΑΝΤΑ. Να του χρεώσω μέχρι και το προπατορικό αμάρτημα.\nΑλλά όταν άρχισε να μου λέει πόσο πανικοβλημένος είναι, κατάλαβα ότι τα social έπιασαν πάτο γι’άλλη μια φορά.\nΑυτόν τον πάτο του «ψοφου». Αυτό που ανώνυμα μοιράζουν απειλές και καρκίνους και που τελικά κάνουν τον αγώνα μας ευτελή και ανήθικο.\nΑυτά που μου έδειχνε σε screenshot ήταν απάνθρωπα. Που να του μιλήσω; Πως να του τα χώσω; Αυτός φοβόταν ακόμα κι εμένα, έχει παιδί και το απειλούν.\nΕυτυχώς η επίγνωση και η ενσυναίσθηση υπερίσχυσαν του "Γιαγκούλα" μέσα μου. Τον άκουσα, είδα screenshots από σχόλιο που ντρέπομαι να επαναλάβω.\nΑποφάσισα να είμαι εγώ η ψύχραιμη και να του μιλήσω σα marketer. Του είπα αν έχει μάνατζερ, να τον απολύσει. Ότι το μόνο που αρκούσε να πει ήταν «συγγνώμη, είμαι πάντα με τα θύματα» .\nΕίπα ψύχραιμα αυτά που θα του έλεγα γαμωσταυρίζοντάς (excuse me) τον.\nΓια να μην τα χάσω μπήκα σε zone τεχνοκράτη. Ξέρετε, αυτό το ύφος που σου λέει το χειρότερο πράγμα του κόσμου σα να είναι ουδέτερος αφηγητής.\nΔεν καταλήξαμε πουθενά.\nΔεν έχουμε κανένα σημείο επαφής, πως θα μπορούσαμε αλλώστε;\nΑν του μιλούσα όπως μιλάω σε ανθρώπους που ξέρω ότι θα συνεννοηθούμε, θα ήταν ο ασφαλέστερος τρόπος να σκοτωθούμε.\nΤα είπα όμως. Είχα την τύχη και την ευκαιρία να του τα πω ασκαρδαμυκτί (λέμε τώρα).\nΌχι, δε μου έφυγε η οργή, αλλά τουλάχιστον δε με πνιγεί και δε συσσωρεύεται. Δε με κάνει να φωνάζω «ψόφους» σε δημόσια σχόλια.\nΕξάλλου πόσο θα μπορούσα να τον τιμωρήσω και να τον κάνω να πονέσει απ’το Instagram, χωρίς να χάσω τον πολιτισμό και το ήθος μου;\nΞέρω πως νιώθετε.\nΝιώθω τα ίδια, αλλά αν θέλετε ακουστέ σας παρακαλώ λίγο τη θεία Σίσσυ.\nΑυτό το έντονο κάψιμο στον λαιμό όταν σε πνιγεί το δίκιο σου δεν ηρεμεί πετώντας κακάκια στον εχθρό.\nΗρεμεί όταν ορθώνουμε τον ανώτερο εαυτό μας και μιλάμε σαν ενήλικες.\nΚάτι πολύ σοφό που διάβασα κάποτε ήταν το: «μη βάζεις σε βάθρο το αντικείμενο του πόθου σου, μη βάζεις σε βάθρο τον εχθρό σου».


Δύο νέες action cams από την Garmin | Sportsmag\nΑρχική /Δύο νέες action cams από την Garmin\nΔύο νέες action cams από την Garmin\nΑπρίλιος 16, 2015 - 12:44\nΗ Garmin μπαίνει δυναμικά στον χώρο των action cameras, με δύο νέα μοντέλα, το Virb X και το Virb XE, τα οποία θα είναι διαθέσιμα από το καλοκαίρι και έπειτα.\nΈνα από τα δυνατά στοιχεία και των δύο νέων μοντέλων είναι ότι μπορούν να βουτήξουν μέχρι και σε 50 μέτρα βάθους, χωρίς να είναι ανάγκη να τις τοποθετήσει κανείς σε μία ειδική θήκη. Παράλληλα, έχουν την ικανότητα καταγραφής δεδομένων όπως είναι οι δυνάμεις G που ασκούνται στο πλαίσιο για να μπορείτε να μελετήσετε και τις παραμέτρους της δράσης.\nΗ Garmin Virb XE είναι η πιο εξελιγμένη από τα δύο μοντέλα, καθώς θα επιτρέπει την χειροκίνητη ρύθμιση πολλών παραμέτρων, όπως είναι η ισορροπία λευκού, τα επίπεδα έκθεσης και άλλα στοιχεία.\nΟι κάμερες έχουν αμφότερες αισθητήρα 12 Megapixel για τις φωτογραφίες, ενώ η Garmin Virb Χ τραβά βίντεο ανάλυσης Full HD στα 30 fps και ανάλυσης 720p στα 60 fps. H Garmin Virb XE τραβά βίντεο ανάλυσης Full HD στα 60 fps και ανάλυσης 1440p στα 30 fps.\nΚαι στις δύο νέες action cams της Garmin υπάρχει συνδεσιμότητα Wi-Fi και Bluetooth. Στις ΗΠΑ, οι ενδεικτικές τιμές πώλησης των δύο νέων καμερών της Garmin θα είναι 349 δολάρια για το μοντέλο Virb X και 466 δολάρια για την Virb XE.


Ο διάλογος του εκνευρισμένου Τσοχατζόπουλου με αστυνομικό - Paraskhnio.gr\n09/08/2020 2:34 μμ\nΟ διάλογος του εκνευρισμένου Τσοχατζόπουλου με αστυνομικό\n02/10/2016 7:06 πμ\n02/10/2016 9:21 πμ\nΜες στα νεύρα ήταν ο Άκης Τσοχατζόπουλος παρά το γεγονός ότι τελικά… βγήκε από τις φυλακές του Κορυδαλλού.\nΔυστυχώς για τον ίδιο, όχι μέσω της αίτησης αποφυλάκισης που κατέθεσε, αφού αυτή απορρίφθηκε πανηγυρικά, αλλά επειδή εκλήθη στην Ευελπίδων για την υπόθεση των χρεών στο δημόσιο για την οποία είναι κατηγορούμενος.\nΤο παράδοξο είναι ότι η πλευρά του είχε σκοπό να ζητήσει αναβολή, η δικηγόρος του ήταν εκεί, ενώ ο ίδιος δεν ήταν υποχρεωμένος να δώσει το παρών στο δικαστήριο, γεγονός που τον έκανε έξω φρενών. Από μακριά ακούγονταν οι φωνές και οι διαμαρτυρίες του, αφού έπρεπε για αρκετή ώρα να περιμένει στην ουρά για να πάρει την αναβολή που ήθελε.\nΟ διάλογος που έγινε με αστυνομικό ήταν ενδεικτικός:\n«Τσοχατζόπουλος: Είσαι βέβαιος ότι είμαι εδώ; Αναβολή χρειάζομαι!\nΤ:Είναι εδώ η δικηγόρος μου. Εγώ δεν χρειάζεται να είμαι εδώ πέρα!\nΑ: Πρέπει να φανεί ότι είστε παρών.\nΤ: Καθόλου δεν θέλω να είμαι εδώ. Δεν θέλω να δηλώσω τίποτα.\nΑ: Σας παρακαλώ, ηρεμήστε.\nΤ: Τα έχετε κάνει μούσκεμα. Εγώ δεν θα έπρεπε να είμαι εδώ πέρα. Τζάμπα με φέρατε!\nΑ: Σας παρακαλώ, μείνετε.\nΤ: Δεν με ενδιαφέρει! Εδώ πέρα οι υπηρεσίες τα έχουν κάνει μούσκεμα! Θα παίξετε κι άλλο ακόμη; Άσχετοι άνθρωπο! Παίζετε εδώ πέρα μέσα! Έχω τη δικηγόρο μου, γιατί να έρθω;»\nTagsΑίτηση αποφυλάκισης Άκης Τσοχατζόπουλος Αστυνομικός Διάλογος δικαστήρια δικηγόρος Ένταση επεισόδιο Ευελπίδων κατηγορούμενος Σκάνδαλο χρέη στο δημόσιο\nΠοιος φίλος από τα… παλιά πήγε στο γραφείο του Σημίτη;\nΤετ α τετ Καραμανλή-Μητσοτάκη στην Τήνο;


Διατηρώντας την ιστορία του ζωντανή: Η δημιουργική κληρονομιά του Bassel Khartabil · Global Voices στα Ελληνικά\nΜεταφράστηκε 25/12/2017 11:42 GMT\nΔιαβάστε το άρθρο στα English, Malagasy, Español, Français, Português, Italiano, عربي, English\nBassel Khartabil (Safadi). Φωτογραφία του Joi Ito (CC BY 2.0)\nΠάνω από ένα μήνα μετά την επιβεβαίωση της εκτέλεσής του, υποστηρικτές συνεχίζουν να τιμούν τη μνήμη και την κληρονομιά του Σύριου προγραμματιστή Bassel Khartabil Safadi.\nΗγέτης για την ελεύθερη τεχνολογία στη Συρία και δραστήριος σε προγράμματα όπως το Creative Commons και το Wikipedia, ο Bassel έπαιξε σημαντικό ρόλο στην επέκταση της πρόσβασης στο διαδίκτυο και της ανοικτής γνώσης για τους κατοίκους της Συρίας. Συνελήφθη από το καθεστώς Άσαντ στις 15 Μαρτίου του 2012 και εξαφανίστηκε από το κελί του τον Οκτώβριο του 2015. Στις 31 Ιουλίου του 2017, η οικογένειά του έμαθε ότι εκτελέστηκε από τη συριακή κυβέρνηση λίγο μετά την εξαφάνισή του.\nΑπό τότε, φίλοι, συνάδελφοι και θαυμαστές του Bassel και των αξιών τις οποίες υποστήριζε βρήκαν άπειρους τρόπους να τιμήσουν τη ζωή του και συνεχίζουν να υποστηρίζουν τα έργα που τον ενέπνεαν περισσότερο.\nΟ Bassel αναφέρθηκε στο Syrian New Waves, ένα πρόγραμμα συριακού κινηματογράφου, εικαστικών τεχνών, μουσικής και συζητήσεων που έλαβε χώρα στο Eye Film Museum του Άμστερνταμ από τις 8 μέχρι τις 10 Σεπτεμβρίου.\nΣτην εναρκτήρια ομιλία της, η επιμελήτρια της εκδήλωσης Donatella Della Ratta, συγγραφέας και λόγιος και στενή φίλη του Bassel, περιέγραψε το πώς ο Bassel άρχισε να βιντεοσκοπεί το τι συνέβαινε όταν ξέσπασε η εξέγερση στη Συρία:\nΤον συνάντησα αρκετά χρόνια πριν στη Δαμασκό πίσω από έναν υπολογιστή. Ήταν ο πιο έξυπνος μηχανικός Η/Υ που γνώρισα ποτέ μου. Όλοι τον αγαπούσαν και αρκετές εταιρείες στη Silicon Valley τον ήθελαν στην ομάδα τους.\nΌταν ξεκίνησε η εξέγερση στη Συρία το 2011, ήμουν εκεί, τον είδα να γίνεται από αξιολάτρευτος κολλημένος κομπιουτεράκιας, ένας αφοσιωμένος πολίτης μιας χώρας που βίωνε μια τεράστια αλλαγή. Πήρε το κινητό με την κάμερα και άρχισε να βιντεοσκοπεί, έγινε ένας απ’ αυτούς που βιντεοσκοπούν ασταμάτητα και ανεβάζουν το υλικό τους και το μοιράζονται επειδή θέλουν να δει ο κόσμος τι συμβαίνει σε μια χώρα που απλά τόλμησε να ζητήσει περισσότερη ελευθερία και αξιοπρέπεια: τις πιο βασικές ανάγκες.\nΌπως ο Bassel, τόσοι πολλοί νέοι Σύριοι πήραν κινητά αντί για όπλα για να πολεμήσουν κατά ενός καθεστώτος που τους φέρθηκε σαν να κρατούσαν όπλα και να ήταν εχθροί της χώρας.\nΟ Bassel αγαπούσε τη χώρα του και σκοτώθηκε από ένα καθεστώς που τον ονόμασε προδότη επειδή έδειξε στον κόσμο ότι πράγματι κάποτε υπήρξε κάτι που ονομάζεται ειρηνική επανάσταση στη Συρία. Ήθελε μια ζωντανή απόδειξη των θηριωδιών που διέπραττε το καθεστώς και γι’ αυτό έφτιαξε εικόνες. Πέθανε για να παράγει μια απόδειξη σε εικόνα ενώ το καθεστώς είναι ζωντανό και σε καλή κατάσταση και προσπαθεί να ξεφορτωθεί όλες αυτές τις εικόνες και τους δημιουργούς τους…\nΤο πρόγραμμα τιμά τα έργα ενός νέου ρεύματος Συρίων σκηνοθετών και εικαστικών καλλιτεχνών “που βάζει τη σύγχρονη συριακή δημιουργία σε μια πιο ευρεία προοπτική και όχι σαν απλές οπτικές αποδείξεις από μια χώρα που πλήττεται από τον πόλεμο”.\nΔιάφορες μη κερδοσκοπικές οργανώσεις όπως το Ίδρυμα Wikimedia Foundation, η Mozilla και η Creative Commons ανακοίνωσαν την Υποτροφία για την Ελεύθερη Κουλτούρα Bassel Khartabil προς τιμήν των συνεισφορών του Bassel στην ελεύθερη κουλτούρα και το ανοικτό διαδίκτυο. Η υποτροφία “θα υποστηρίξει εξαίρετους ανθρώπους να εξελίξουν την κουλτούρα των κοινοτήτων τους υπό αντίξοες συνθήκες” και ενθαρρύνει τις αιτήσεις από τη Μέση Ανατολή. Το Global Voices είναι οργανωτικός συνέταιρος της υποτροφίας.\nΗ Creative Commons καθιέρωσε ταμείο εις μνήμη του Bassel Khartabil για να στηρίξει “προγράμματα και επιχορηγήσεις σε άτομα που προωθούν την συνεργασία, τη δημιουργία κοινοτήτων και την ανάπτυξη ηγεσιών στις ανοικτές κοινότητες του αραβικού κόσμου”.\nΟ Bassel Khartabil ήταν πραγματικά ένας σύμμαχος της unCommon. Σ’ ευχαριστούμε #wikimania. Υποστηρίξτε το ταμείο εις μνήμη του Bassel Khartabil στο https://t.co/hfAVpnicBl pic.twitter.com/IJvas5NYcA.\nΟ φόρος τιμής στον Bassel εμφανίστηκε και σε μορφή τραγουδιού. Στις 5 Σεπτεμβρίου, η Disquiet Junto, μια ανοικτή κοινότητα μουσικών, εξέδωσε το “A Future In Commons: A Tribute To Bassel Khartabil,” μια συλλογή τραγουδιών που ενσωματώνουν τα λόγια του Bassel, τα γράμματά του, ακόμα και τη φωνή του.\nΗ ομάδα περιγράφει το άλμπουμ σαν μια προσπάθεια να “βγάλουμε ήχο από την ποιητική γλώσσα της αλληλογραφίας του” και να “κρατήσουμε ζωντανή την ιστορία μετά το θάνατό του”. Εδώ παρέχουμε δύο τραγούδια που επιλέξαμε απ’ το άλμπουμ:


Κρατάς Μυστικό Επεισόδιο 14 ~ «Τάκης Αστέρης» Epeisodia.Online\nΚρατάς Μυστικό Επεισόδιο 14 ~ «Τάκης Αστέρης»\nΚρατάς Μυστικό Επεισόδιο 14 ~ «Τάκης Αστέρης» . Το επόμενο video της σειράς του Alpha που θα μεταδοθεί online την Παρασκευή 24 Ιανουαρίου. Ώρα μετάδοσης 21.00.\nΚρατάς Μυστικό Επεισόδιο 14\nΣτο προηγούμενο επεισόδιο της σειράς, η Τζένη συνειδητοποιεί ότι, για άλλη μια φορά, έπεσε θύμα της κοροϊδίας του Αριστείδη. Αποφασίζει ότι αυτή θα είναι η τελευταία φορά. Παίρνει με το μέρος της την Αγγελική και προσπαθούν να σκεφτούν έναν τρόπο να εκδικηθούν τον Αριστείδη. Για το σχέδιό τους, θα χρειαστούν όμως και τη Λίζα. Παράλληλα, η Κλάρα αναλαμβάνει “μάνατζερ” του Νεκτάριου και προσπαθεί να τον κάνει “πρώτο όνομα”. Η Σίσσυ ετοιμάζει πυρετωδώς την “εναλλακτική” σχολική παράσταση, ενώ η Δώρα αιφνιδιάζεται όταν ξαφνικά μαθαίνει από τον Θανάση ότι ο Τάσος και η Αγγελική πρόκειται να χωρίσουν.\n24/1/2020 ΚΡΑΤΑΣ ΜΥΣΤΙΚΟ; Επεισόδιο 14 περίληψη\nΣτο σημερινό επεισόδιο η Αγγελική, η Τζένη και η Λίζα αποφασίζουν να εκδικηθούν όλες μαζί τον Αριστείδη. Καταστρώνουν το σχέδιο τους με τη βοήθεια και της Σίσσυ και στήνουν παγίδα στον Αριστείδη σε ένα ξενοδοχείο. Παράλληλα, η Δώρα αρχίζει να αντιλαμβάνεται το τι σχεδιάζει η Τζένη και προσπαθεί να τη σταματήσει, ενώ ο Τάσος φαίνεται να παίζει έναν πολύ περίεργο ρόλο σε όλη αυτή την ιστορία. Την ίδια στιγμή η Κλάρα έχει αναλάβει να κάνει ακόμη πιο δημοφιλη τον «Τάκη Αστέρη» προσπαθώντας συγχρόνως να του αλλάξει και ρεπερτόριο.\nΈρωτας Μετά Επεισόδιο 57 ~ Επ’ αυτοφώρω !


Έχω μάτια και βλέπω: Οι δανειστές φτάνουν να ζητούν εξίσωση μισθών στα 700 ευρώ !!\nΟι δανειστές φτάνουν να ζητούν εξίσωση μισθών στα 700 ευρώ !!\n«Η διαπραγμάτευση βρίσκεται στο πιο δύσκολο σημείο της....» δήλωσε ο υπουργός Οικονομικών Γιάνης Βαρουφάκης σε συνομιλία που είχε με εφοριακούς που είχαν συγκεντρωθεί έξω από το υπουργείο Οικονομικών διεκδικώντας μισθολογικά αιτήματα.\nΟ Γιάνης Βαρουφάκης αναφέρθηκε και στις πιέσεις που ασκούνται από τους πιστωτές της χώρας στο πλαίσιο της διαπραγμάτευσης για τη νέα συμφωνία υπογραμμίζοντας πως φθάνουν στο σημείο να μας λένε «να πάρουμε τους υπάρχοντες μισθούς που είναι πάνω από τα 700 ευρώ και να τους κατεβάσουμε όλους στα 700».\n«Απέναντι σε αυτή την αδίστακτη πολιτική και στάση εμείς εναντιωνόμαστε καθημερινά» ανέφερε ο υπουργός Οικονομικών .\nΟ υπουργός Οικονομικών ζήτησε από τους συγκεντρωμένους εφοριακούς να συμβάλουν προκειμένου να κλείσει η διαπραγμάτευση και δεσμεύτηκε ότι όταν κλείσει η διαπραγμάτευση θα συζητηθούν τα αιτήματά τους\nPosted by exomatiakaivlepo at 5/14/2015 10:55:00 π.μ.


Πώς μπορούν να μειωθούν οι βλάβες που προκαλούνται από μια καρδιακή προσβολή - Pentapostagma.gr : Pentapostagma.gr\nΔημοσίευση: 16 Οκτωβρίου 2019, 5:12 μμ\nΜετά από έμφραγμα, η σύνθεση του δεοξυδιϋδροκεραμιδίου αυξάνεται σε τοξικά επίπεδα για τα κύτταρα. «Χρησιμοποιώντας φασματομετρία μάζας, παρατηρήσαμε ότι αυτό το κεραμίδιο εμποδίζει ορισμένα πρωτεϊνικά σύμπλοκα και προκαλεί ελαττώματα στον κυτταροσκελετό των κυττάρων και τη σωστή λειτουργία των μιτοχονδρίων προκαλώντας νέκρωση των ιστών», είπε ο Howard Riezman.\nΒάσει αυτών των αποτελεσμάτων που αποκτήθηκαν από τους βιοχημικούς της UNIGE, ο Michel Ovize και η ομάδα του από το Πανεπιστήμιο της Λυών έδωσαν έναν αναστολέα σύνθεσης κεραμιδίων σε ποντίκια λίγο πριν από ένα καρδιακό έμφραγμα. Διαπίστωσαν ότι τα ποντίκια που έλαβαν την ένεση είχαν 30% λιγότερη νέκρωση ιστού σε σύγκριση με τα ποντίκια που έλαβαν ένεση χωρίς τον αναστολέα. «Αυτή η μείωση είναι εντυπωσιακή», δήλωσε ο Howard Riezman.


«Με παράτησε μία ώρα πριν την γαμήλια τελετή...» |\n«Με παράτησε μία ώρα πριν την γαμήλια τελετή…»\nΌπως εξηγεί, γνωρίστηκαν σε έναν αγώνα ποδοσφαίρου. «Ήταν ψηλός και χαριτωμένος. Αν και ζούσαμε λίγο μακριά, ξεκινήσαμε να βγαίνουμε ραντεβού. Θα οδηγούσα για να τον συναντήσω κάθε Σαββατοκύριακο. Ήμασταν συνεπαρμένοι. Όταν μου έκανε πρόταση γάμου έξι μήνες αργότερα -σε μία παραλία βλέποντας την ανατολή του ηλίου -δεν μου φάνηκε βεβιασμένο. Εγώ ήμουν 23 και ένιωθα σαν να έμπαινε η ζωή μου στο δρόμο της. Ο κόσμος έλεγε πόσο ωραίο ζευγάρι φαινόμασταν. Ήμασταν και οι δύο δραστήριοι και φιλόδοξοι, και τα πήγαινε καλά με την οικογένειά μου. Ενώ σχεδιάζαμε τον γάμο αγοράσαμε μαζί ένα σπίτι. Σίγουρα είχαμε λογομαχίες, αλλά ποιο ζευγάρι δεν έχει».\nΟ γάμος σχεδιάστηκε να γίνει στην παραλία και όπως υποστηρίζει στην επιστολή της η 29χρονη, ο σύντροφός της συμμετείχε και εκείνος και σε μεγάλο βαθμό στις ετοιμασίες. «Την ημέρα του γάμου», συνεχίζει, «ήμουν τόσο ενθουσιασμένη. Πήγα για τρέξιμο το πρωί και θυμάμαι να λέω στον εαυτό μου να τα απολαύσει όλα. Μέναμε σε ένα ξενοδοχείο που έβλεπε στην παραλία που θα γινόταν η τελετή, και από το παράθυρό μου παρατηρούσα τις προετοιμασίες. Ίσως για αυτό δεν ήμουν αγχωμένη ενώ ετοιμαζόμουν. Ίσως για αυτό είχα τυφλωθεί τόσο πολύ από αυτό που θα ακολουθούσε».\nΗ αδερφή και η παράνυμφος της έτρεξαν από πίσω του, αλλά εκείνος το έβαλε στα πόδια. «Αν υπήρχε έστω και μία αμφιβολία ότι ήταν απλά πανικός της τελευταίας στιγμής, ανοίγοντας τις ντουλάπες αποδείχτηκε το αντίθετο», λέει η 29χρονη εξηγώντας ότι όσο εκείνη ήταν έξω το πρωί, ο σύντροφός της είχε μαζέψει όλα τα ρούχα του. «Πραγματικά με παράτησε. Ήμουν πληγωμένη. Ταπεινωμένη, απεγνωσμένη», λέει θέλοντας να περιγράψει τα συναισθήματά της.\nΛίγες μέρες αργότερα, τον συνάντησε τυχαία σε ένα πάρκινγκ. Η θλίψη της είχε μετατραπεί σε θυμό και τον αποκάλεσε «δειλό».\nΗ επιστροφή στο σπίτι της όμως, τής επιφύλασσε και άλλες δυσκολίες καθώς από τη μία έπρεπε να πουλήσει το σπίτι και από την άλλη να επιστρέψει στο πατρικό της.\nΣτο τέλος της επιστολής της η 29χρονη αναφέρει ότι ο πρώην σύντροφός της σε μία συνάντηση λίγες βδομάδες αργότερα τής ζήτησε να μείνουν μαζί, αλλά όχι μα παντρευτούν. «Ο λόγος που μου έδωσε για την ακύρωση ήταν ότι εκείνος δεν ήθελε παιδιά, ενώ εγώ ήθελα. Ποτέ δεν εξήγησε γιατί αυτό μετατράπηκε σε ένα άλυτο ζήτημα μόνο την ημέρα του γάμου. Τελικά χάσαμε επαφή. Σήμερα, έξι χρόνια μετά ξεκίνησα να βγαίνω ραντεβού ξανά», γράφει και συνεχίζει: «Ό, τι συνέβη ανήκει πλέον στο μακρινό παρελθόν. Το είπα σε έναν καινούριο φίλο πρόσφατα και διαπίστωσα ότι πρόκειται στην πραγματικότητα για ένα πολύ ωραίο ανέκδοτο. Μπορώ ακόμα και να γελάσω μαζί του».\nTags: Αληθινή ιστορία ΑΠΟΓΟΗΤΕΥΣΗ ΓΑΜΟΣ ΓΑΜΠΡΟΣ ερωτική ιστορία ΝΥΦΗ σχέσεις


Free Way Travel -ΚΑΤΑΛΑΝΙΚΗ ΡΙΒΙΕΡΑ - ΒΑΡΚΕΛΩΝΗ - ΚΟΣΤΑ ΝΤΟΡΑΔΑ - ΣΑΛΟΥ, Senior 55plus (tf)\n7 ημέρες - Νοέμβριος\nΚΑΤΑΛΑΝΙΚΗ ΡΙΒΙΕΡΑ - ΒΑΡΚΕΛΩΝΗ - ΚΟΣΤΑ ΝΤΟΡΑΔΑ - ΣΑΛΟΥ, Senior 55plus (tf)\nΑναχωρήσεις: 27/10 -02/11 ,02/11-08/11 & 09-15/11\n•\tΑεροπορικά εισιτήρια ΑΘΗΝΑ – ΒΑΡΚΕΛΩΝΗ – ΑΘΗΝΑ με απευθείας πτήση της VUELING.\n•\tΔημοτικοί φόροι\n•\tΜεταφορές, περιηγήσεις και εκδρομές, με κλιματιζόμενο τουριστικό λεωφορείο, σύμφωνα με το αναλυτικό πρόγραμμα.\n•\t6 διαν/σεις στο ξενοδοχείο SALOU PARK www.4rhotels.com 4 * στο Σαλού με πρωινό και βραδινό\n•\tΤαξιδιωτική ασφάλεια (Αστικής Ευθύνης) & Φ.Π.Α.\n•\tΕλληνόφωνος Συνοδός – Αρχηγός του γραφείου μας καθ’ όλη τη διάρκεια της εκδρομής.\n•\tΞενοδοχείο παραμονής μας SALOU PARK I 4 ****\n•\tΕπίναυλοι καυσίμων


Κύπρος: Η πληγή που δεν επουλώνεται\nΠρώτη καταχώρηση: Πέμπτη, 21 Φεβρουαρίου 2019, 13:15\nΑνταπόκριση Αναΐς Βάθη - Βρυξέλλες\nΤην Τετάρτη 20 Φεβρουαρίου πραγματοποιήθηκε εκδήλωση στο Eυρωπαϊκό Kοινοβούλιο από τον ευρωβουλευτή Κώστα Μαυρίδη με θέμα τους Κυπρίους αγνοουμένους. Στην εκδήλωση συμμετείχαν ο αντιπρόεδρος του Ευρωκοινοβουλίου Fabio Castaldo, ο εκπρόσωπος της επιτροπής συγγενών αγνοουμένων Πανίκος Χατζηπαντελής, ο Κούρδος δημοσιογράφος Ρόνι Αλάσορ, συγγραφέας του θρυλικού βιβλίου «Ελευθερώστε τους αιχμαλώτους», και ο επικεφαλής της μόνιμης αντιπροσωπείας της Κύπρου στην Ευρωπαϊκή Ένωση Νίκος Αιμιλίου.\nΣτην εκδήλωση εξέχουσα ήταν και η παρουσία του Γιώργου Αβραάμ και του Κωνσταντίνου Πατσαλίδη, δύο δημιουργών μίας ταινίας μικρού μήκους, αφιερωμένης στους αγνοουμένους της Κύπρου. Τέλος, ανάμεσα στους παρευρισκομένους βρέθηκαν επίσης συγγενείς αγνοουμένων, οι οποίοι με τις περιγραφές τους σχετικά με την τουρκική εισβολή και τις προσωπικές τους ιστορίες καθήλωσαν και συγκίνησαν το σύνολο των ακροατών.\nΔείτε όσα είπαν οι συγγενείς των αγνοουμένων:\nΟ ευρωβουλευτής Κώστας Μαυρίδης μιλώντας στην Αναΐς Βάθη για την εκδήλωση τόνισε ότι δεν αποσκοπεί σε κανένα πολιτικό όφελος, υπογραμμίζοντας ότι σκοπός είναι η ανάδειξη του ζητήματος στην Ευρωπαϊκή Ένωση, έτσι ώστε να ασκηθούν πιέσεις στην Τουρκία μέσα από τη χρηματοδοτική βοήθεια που της παρέχει, όπως επίσης και σε πολιτικό επίπεδο. Συνεχίζοντας ανέφερε ότι το Ευρωπαϊκό Κοινοβούλιο δεν παίρνει σημαντική θέση επί του θέματος, κάνοντας λόγο για πολιτικά και οικονομικά συμφέροντα.\nΟι δηλώσεις του Κ. Μαυρίδη στο zougla.gr:\nΣε δηλώσεις του στην κάμερα του zougla.gr o Πανίκος Χατζηπαντελής αναφέρθηκε στους 1.619 αγνοουμένους του 1974. Επίσης, μίλησε για τη μαζική εκτέλεση Ελληνοκυπρίων και την ομαδική τους ταφή, αλλά και για τη μετακίνηση των λειψάνων των ανθρώπων αυτών από τους Τούρκους προκειμένου να αποκρύψουν στοιχεία.\nΠαράλληλα, αναφέρθηκε στη θέση του Ευρωπαϊκού Δικαστηρίου Ανθρωπίνων Δικαιωμάτων, ενώ διηγήθηκε τη δική του προσωπική ιστορία όντας γιος Ελληνοκύπριου αγνοουμένου.\nΟι δηλώσεις του Π. Χατζηπαντελή:\nΤαινία μικρού μήκους «30» the wound that never heals - «Η πληγή που δεν επουλώνεται ποτέ»\nΣτο παράλληλο πρόγραμμα Short Film Corner της εφετινής διοργάνωσης του Κινηματογραφικού Φεστιβάλ των Καννών (8-19 Μαΐου) θα προβληθεί η ταινία «30».\nΕίναι μία ταινία μυθοπλασίας μικρού μήκους σε σκηνοθεσία Κωνσταντίνου Πατσαλίδη και σενάριο - παραγωγή Γιώργου Αβραάμ. Πραγματεύεται μια ανθρώπινη ιστορία με θέμα τον χαμό, την προσφυγιά, το θέμα των αγνοουμένων και τις δραματικές στιγμές όσων έζησαν τα γεγονότα της τουρκικής εισβολής του 1974.\nΗ διεύθυνση φωτογραφίας είναι του Νίκου Αβρααμίδη, η μουσική της Χριστίνας Γεωργίου και πρωταγωνιστούν οι Πόπη Αβραάμ, Γιάννα Λευκάτη, Σπύρος Γεωργίου και Ανδρέας Νικολαΐδης.\nΡόνι Αλάσορ «Εκτελέστε τους αιχμαλώτους!»\nΜετάφραση από τα τουρκικά:\nΕκδ. Καστανιώτης, σελ. 160\nΣτο βιβλίο «Διαταγή: «Εκτελέστε τους αιχμαλώτους!» ο Τούρκος συγγραφέας και δημοσιογράφος Ρόνι Αλάσορ (γενν. το 1963) έχει συλλέξει μια σειρά από μαρτυρίες Τούρκων αξιωματικών, υπαξιωματικών και οπλιτών οι οποίοι συμμετείχαν στις επιχειρήσεις εισβολής στην Κύπρο τον Ιούλιο και τον Αύγουστο του 1974. Διαιρώντας το βιβλίο σε δύο μέρη, ο Ρ. Αλάσορ παραθέτει στο πρώτο μέρος το ιστορικό και κοινωνικοπολιτικό υπόβαθρο της Κύπρου, από τα προγενέστερα χρόνια μέχρι την εισβολή, και στο δεύτερο τις μαρτυρίες των Τούρκων βετεράνων. Ανάμεσα σε αυτά βλέπουμε και την προσωπική μαρτυρία του συγγραφέα, στην οποία εξηγεί τους λόγους για τους οποίους έγραψε αυτό το βιβλίο, θυμούμενος επίσης τις μέρες της εισβολής.\nΑς υπενθυμίσουμε πως ο δημοσιογράφος στο κοντινό παρελθόν υπήρξε θύμα απόπειρας δολοφονίας.\nΧαρίτα Μάντολες… Οι μαρτυρίες μιας γυναίκας σύμβολο για την Κύπρο παρέλυσαν το Ευρωπαϊκό Κοινοβούλιο!\nΠεριγράφει την εν ψυχρώ εκτέλεση μπροστά της, του συζύγου κι άλλων 12 συγγενών της από τα κατοχικά στρατεύματα. Την επίσκεψή της στα Κατεχόμενα για να ανταμώσει μια άλλη χαροκαμένη γυναίκα, Τουρκοκύπρια, της οποίας οι Ελληνοκύπριοι εκτέλεσαν εν ψυχρώ τον άνδρα και τα τέσσερα παιδιά της. Η ίδια τηλεφωνεί στον Ραούφ Ντενκτάς λέγοντάς του «τι έκαμες τους δικούς μου ανθρώπους;». Η Μάντολες έσκαβε με τα χέρια στον ομαδικό τάφο για να βρει τα «κόκκαλα του Αντρίκου», δίνοντας τον δικό της αγώνα για τους αγνοουμένους της Κύπρου. Για εκείνη ο χρόνος σταμάτησε στα 27 της χρόνια στο χωριό Ελιά, κοντά στην Κυρήνεια, εκεί όπου τα κοντινά της πρόσωπα εκτελέστηκαν. Η ίδια περιγράφει χαρακτηριστικά «εκείνη τη στιγμή τσιμπούσα τα πόδια μου να δω αν ήμουν ζωντανή».\nΤελευταία ενημέρωση: Πέμπτη, 21 Φεβρουαρίου 2019, 13:21


Παγωνιά και χιόνι το βράδυ στην Αττική "βλέπει" η ΕΜΥ | Documento\nΔιαβάζετε: ΠΑΓΩΝΙΑ ΚΑΙ ΧΙΟΝΙ ΤΟ ΒΡΑΔΥ ΣΤΗΝ ΑΤΤΙΚΗ "ΒΛΕΠΕΙ" Η ΕΜΥ\nΠαγωνιά και χιόνι το βράδυ στην Αττική "βλέπει" η ΕΜΥ\n16.12.2016 | 08:08\nΝεφώσεις παροδικά αυξημένες με χιονόνερο σήμερα σε Αττική και Θεσσαλονίκη, ενώ το βράδυ πιθανόν να χιονίσει σε περιοχές της Αττικής με υψόμετρο άνω των 500 μέτρων, σύμφωνα με την πρόγνωση της Εθνικής Μετεωρολογικής Υπηρεσίας.\nΝεφώσεις με βροχές κατά περιόδους αναμένονται σήμερα στην κεντρική Μακεδονία, τη Θεσσαλία, την κεντρική και ανατολική Στερεά και Πελοπόννησο, το κεντρικό και νότιο Αιγαίο και την Κρήτη.\nΧιόνι ή χιονόνερο θα πέσει στα ορεινά των ίδιων περιοχών. Παγετός θα σημειωθεί στα ορεινά της κεντρικής και βόρειας χώρας καθώς και σε αρκετά πεδινά της βόρειας χώρας. Στις ίδιες περιοχές και έως το πρωί η ορατότητα θα είναι τοπικά περιορισμένη. Οι άνεμοι στα πελάγη θα φτάνουν τα 8 μποφόρ.\nΟι άνεμοι στο β. Αιγαίο θα πνέουν από βόρειες γενικά διευθύνσεις 5 έως 7 και μετά το μεσημέρι 8 μποφόρ. Στο Ιόνιο οι άνεμοι θα πνέουν από ανατολικές γενικά διευθύνσεις 4 έως 6 και τοπικά 7 μποφόρ, όμως μετά το μεσημέρι θα φτάνουν τοπικά τα 8 μποφόρ.\nΣτη Θεσσαλονίκη αναμένονται νεφώσεις με βροχές κατά περιόδους. Χιονόνερο και πιθανώς χιόνι θα πέσει κατά τη διάρκεια της νύχτας. Παγετός και τοπικά περιορισμένη ορατότητα θα σημειωθούν στα ορεινά του νομού καθώς και σε περιοχές με χαμηλότερο υψόμετρο. Οι άνεμοι θα πνέουν από μεταβαλλόμενες διευθύνσεις έως 3 μποφόρ. Η θερμοκρασία στο κέντρο της πόλης θα κυμανθεί από 1 έως 6 μποφόρ.\nΜέλη του Ρουβίκωνα απέκλεισαν κοσμηματοπωλείο στο Χαλάνδρι για τον Ζακ\nΕνσταντανέ Πατούλη στη Μεσογείων να «κατεβάζει» με... μανία αφίσες από κολόνες (Photos)


Γενικοί Όροι Επιστροφών (εκτός ελαττωματικών)\nΟι επιστροφές γίνονται δεκτές εντός 14 ημερών από την ημερομηνία παραλαβής τους, με επιστροφή στο eshop ή στο κατάστημα του Escorial στην Κέρκυρα. Επιβαρύνεστε με μεταφορικά έξοδα .Τα σκουλαρίκια για λόγους υγιεινής δεν επιστρέφονται. Το προϊόν ή τα προϊόντα θα πρέπει να βρίσκονται στην κατάσταση την οποία τα παραλάβατε, να μην έχουν χρησιμοποιηθεί, φορεθεί, λερωθεί ή βρίσκονται σε οποιαδήποτε άλλη κατάσταση πέραν της αρχικής τους και να μην έχει αφαιρεθεί το καρτελάκι ασφαλείας. Κάθε προϊόν πρέπει να συνοδεύεται από την κάρτα αλλαγής που το συνοδεύει, στην οποία φαίνεται ο κωδικός του είδους, η ημερομηνία αγοράς και η σφραγίδα του καταστήματος. Σε περίπτωση επιστροφής στο eshop είναι απαραίτητο μας ενημερώσετε με email για την επιστροφή. Σε περίοδο εκπτώσεων τα εκπτωτικά είδη αλλάζονται μόνο με εκπτωτικά προϊόντα, καθώς επίσης τα προιόντα που βρίσκονται σε Προσφορά καθ' όλη την διάρκεια του χρόνου αλλάζονται μόνο με προιόντα της ίδιας κατηγορίας. Τα επιστρεφόμενα προϊόντα μπορούν να αλλαχθούν με άλλο είδος, μέγεθος ή χρώμα, ή να σας γίνει επιστροφή χρημάτων. Σας επιστρέφουμε το ποσό της αξίας του προϊόντος, συμπεριλαμβανομένων και των εκπτωτικών προϊόντων. Τα επιστρεφόμενα προϊόντα είναι δική σας ευθύνη μέχρι να φτάσουν σε εμάς. Βεβαιωθείτε ότι είναι συσκευασμένα σωστά και δεν μπορεί να υποστούν φθορά κατά την μεταφορά τους. Οι αγορές που έχουν γίνει με κάρτες δώρων ή έχουν αποσταλεί ως δώρα μπορούν να ανταλλάσσονται με άλλα προϊόντα, αλλά δεν μπορούν να εξαργυρωθούν για μετρητά. Επιστροφές που θα λάβουμε εκτός των όρων της πολιτικής μας δεν θα γίνονται δεκτές. Η διεύθυνση επιστροφών στο eshop είναι: Πλατεία Θεοτόκη Γεωργίου 14-16, Κέρκυρα, 49132, ΚΕΡΚΥΡΑΣ\nΠως επιστρέφω το προϊόν στο eshop της Escorial;\nΣε περίπτωση που θέλετε να επιστρέψετε κάποιο προϊόν, παρακαλούμε επικοινωνήστε αρχικά με το Τμήμα Εξυπηρέτησης Πελατών στο info@escorial.gr αναφέροντας τον αριθμό παραγγελίας σας, το προϊόν ή τα προϊόντα που επιθυμείτε να επιστρέψετε και τον λόγο επιστροφής τους. Καλέστε την ACS και επιστρέψτε το δέμα στo κατάστημα μας στην διεύθυνση Πλ. Θεοτόκη Γεωρ. 14-16, T.K. 49100, Κέρκυρα, ΕΛΛΑΔΑ με χρέωση δική σας, δηλαδή στον λογαριασμό Escorial E-shop.\nEπιστροφή ελαττωματικού προϊόντος\nΌλα τα προϊόντα Escorial περνάνε από αυστηρούς ποιοτικούς ελέγχους. Αν ωστόσο αντιμετωπίσετε κάποιο πρόβλημα και το προϊόν που λάβατε είναι ελαττωματικό, θα πρέπει να ακολουθήσετε τα παρακάτω βήματα: Επικοινωνήστε μαζί μας στο +302661 023515 ή στείλτε μας e-mail στο info@escorial.gr Συμπληρώστε την συνημμένη Φόρμα Επιστροφής που έχετε λάβει με την παραγγελία σας. Τοποθετήστε την φόρμα επιστροφής μαζί με το προϊόν που επιθυμείτε να επιστρέψετε σε ασφαλή συσκευασία. Καλέστε την ACS και επιστρέψτε το δέμα στο κατάστημα μας στην διεύθυνση Πλ. Θεοτόκη Γεωρ. 14-16, T.K. 49100, Κέρκυρα, ΕΛΛΑΔΑ , με χρέωση στον παραλήπτη, δηλαδή το Escorial E-shop. H Escorial θα αναλάβει είτε να σας αντικαταστήσει το ελαττωματικό προϊόν με ένα καινούργιο (αναλόγως του αποθέματος) είτε να σας κάνει επιστροφή των χρημάτων σας. Στην περίπτωση της αντικατάστασης, θα χρειαστούμε 3-5 εργάσιμες ημέρες από την παραλαβή της επιστροφής έτσι ώστε να ολοκληρωθεί η διαδικασία και αποστολή του νέου προϊόντος. Στην περίπτωση της επιστροφής χρημάτων, αυτή θα εξαρτηθεί από τον τρόπο πληρωμής με τον οποίο έγινε η αρχική αγορά. Δηλαδή, η πληρωμή με αντικαταβολή θα επιστραφεί στον τραπεζικό λογαριασμό που έχετε δηλώσει στην φόρμα επιστροφής, η πληρωμή με πιστωτική / χρεωστική κάρτα θα επιστραφεί στην κάρτα σας και ομοίως η πληρωμή με PayPal θα επιστραφεί στον PayPal λογαριασμό σας.\nΠως θα γίνει επιστροφή των χρημάτων μου;\nΜόλις παραλάβουμε την επιστροφή σας, θα ξεκινήσουν οι διαδικασίες επιστροφής της αξίας της. Ο τρόπος με τον οποίο γίνεται η επιστροφή εξαρτάται από τον τρόπο πληρωμής τον οποίο είχατε επιλέξει. Έτσι, το ποσό θα σας επιστραφεί είτε με ακύρωση της χρέωσης της πιστωτικής σας κάρτας, είτε με επιστροφή των χρημάτων μέσω Paypal, είτε με κατάθεση του ποσού εντός επτά (7) εργάσιμων ημερών στον τραπεζικό λογαριασμό που θα μας υποδείξετε εφ' όσον είχατε πληρώσει με αντικαταβολή.\nΤί ποσό θα μου επιστραφεί;\nΘα σας επιστρέψουμε το ποσό που αντιστοιχεί στην αξία των προϊόντων.


ΤΑ ΠΡΟΒΛΗΜΑΤΑ ΣΤΗΝ ΟΔΟ ΟΜΗΡΟΥ ΕΤΣΙ ΟΠΩς ΑΠΟΤΥΠΩΘΗΚΑΝ ΑΠΟ ΤΗΝ ΔΗΜΟΤΙΚΗ ΠΑΡΆΤΑΞΗ “ΕΜΕΙΣ Η ΠΟΛΗ” – Δίαυλος 92.4\nΤΑ ΠΡΟΒΛΗΜΑΤΑ ΣΤΗΝ ΟΔΟ ΟΜΗΡΟΥ ΕΤΣΙ ΟΠΩς ΑΠΟΤΥΠΩΘΗΚΑΝ ΑΠΟ ΤΗΝ ΔΗΜΟΤΙΚΗ ΠΑΡΆΤΑΞΗ “ΕΜΕΙΣ Η ΠΟΛΗ”\nJune 22, 2018 Diavlos 92.4 Off Ειδήσεις,\nΣτην οδό Ομήρου βρέθηκε η δημοτική παράτξη “Εμείς η πόλη” με την επικεφαλή της Φελίνα Καζάκου μετά από πρόσκληση των κατοίκων. Μία περιοχή της Κομοτηνής η οποία πνίγηκε στα λασπάνονερα μετά την τελευταία νεροποντή αλλά και σε κάθε νεροποντή δημιουργώντας προβλήματα στους κατοίκους. Μετά το πέρας της επίσκεψης της κα Καζάκου στην περιοχή δημοσιοποιήθηκε η παρακάτω επιστολη:\n“Εικόνες απογοητευτικές, πολίτες σε απόγνωση, γονείς αγανακτισμένοι καθώς με κάθε νεροποντή οι δρόμοι μετατρέπονται σε λίμνες. Δρόμοι που γίνονται απροσπέλαστοι και κάνουν αδύνατη την διέλευση πεζών και οχημάτων. Περιουσίες πλημμυρισμένες και εγκαταλελειμμένες καθώς πλέον οι κάτοικοι δεν έχουν πρόσβαση. Αυτοί που έχουν εναλλακτικές επιλογές τα εγκαταλείπουν ενώ κάποιοι αναζητούν απεγνωσμένα κάποιον εκπρόσωπο της διοίκησης του Δήμου. Οι κάτοικοι δηλώνουν αγανακτισμένοι καθώς η διοίκηση του Δήμου, ο κος Πετρίδης και οι αρμόδιοι αντιδήμαρχοι γνωρίζουν το πρόβλημα αλλά παραμένουν στις υποσχέσεις. Παρά τα έγγραφα που έχουν αποσταλεί από τον Μάρτιο του 2013 και τον Νοέμβριο του 2017 (τα οποία συνυπογράφουν οι κάτοικοι) η διοίκηση του Δήμου εξακολουθεί να μην δίνει λύση στο πρόβλημα της περιοχής.\nΑλήθεια τι να πεί κανείς σε αυτό τον αγανακτισμένο πατέρα που αδυνατεί να βγάλει το μωρό του έξω από το σπίτι ακόμη και τους καλοκαιρινούς μήνες;;\nΠώς να δικαιολογηθεί κανείς στους πολίτες που με κάθε μπόρα καταστρέφονται οι περιουσίες τους;;\nΛυπάμαι και ντρέπομαι όχι μόνο για την κατάσταση της καθημερινότητας τους αλλά κυρίως ότι έπαψαν να ελπίζουν και να πιστεύουν. Παρεμπιπτόντως, δικαιολογημένα κανείς θα πίστευε κανείς ότι οι φωτογραφίες που αποτυπώνουν πλήρως την κατάσταση είναι από το χειμώνα. Το χειρότερο όλων, ότι οι λήψη αυτών έγινε κατά την επίσκεψη μας, δύο μέρες μετά την νεροποντή της Δευτέρας 18/6, έτσι για να φανταστείτε τις εικόνες κατά τους χειμερινούς μήνες. Για τους δύσπιστους, είναι μια καλή αφορμή να επισκεφτούν την περιοχή και να αντικρύσουν τους πολίτες στα μάτια.”\nTags: 2018, ΔΗΜΟΣ ΚΟΜΟΤΗΝΗΣ, ΔΗΜΟΤΙΚΗ ΠΑΡΑΤΑΞΗ, ΕΜΕΙΣ Η ΠΟΛΗ, ΚΟΜΟΤΗΝΗ, ΟΔΟΣ ΟΜΗΡΟΥ\nPrevious: ΜΑΘΗΜΑΤΑ ΕΚΜΑΘΗΣΗΣ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ ΓΙΑ ΤΑ ΜΕΛΗ ΤΟΥ ΠΡΑΓΜΑΤΟΠΟΙΕΙ ΤΟ ΕΠΑΓΓΕΛΜΑΤΙΚΟ ΚΑΙ ΒΙΟΤΕΧΝΙΚΟ ΕΠΙΜΕΛΗΤΗΡΙΟ ΡΟΔΟΠΗΣ\nNext: ΕΡΩΤΗΜΑ ΓΙΑ ΤΙΣ ΑΠΟΖΗΜΙΩΣΕΙΣ ΚΑΙ ΤΗΝ ΠΡΟΣΤΑΣΙΑ ΤΟΥ ΕΙΣΟΔΗΜΑΤΟΣ ΤΩΝ ΑΓΡΟΤΩΝ ΚΑΤΕΘΕΣΕ Ο ΒΟΥΛΕΥΤΗΣ ΡΟΔΟΠΗΣ ΤΗΣ ΔΗ.ΣΥ ΙΛΧΑΝ ΑΧΜΕΤ


Στην αποστολή αλλά αμφίβολος ο Πουλάκος\nΣάββατο 22 Οκτωβρίου 2016 17:00\nΝα πετύχει την δεύτερη του νίκη μακριά από την έδρα του, θα προσπαθήσει στον εκτός έδρας αγώνα της Κυριακής (23/10), με την Δόξα Μεγαλόπολης το Λουτράκι.\nΗ ομάδα του Νίκου Μεσολόγγη η οποία τελείωσε με χαλάρωμα την προετοιμασία της, θα αγωνιστεί απέναντι στους «κυανόλευκους» χωρίς τον τραυματία Αποστολάκη, ο οποίος ταλαιπωρείται από τράβηγμα στον τετρακέφαλο.\nΑντίθετα στην αποστολή των «οράνιε» συμπεριλήφθηκε ο Πουλάκος, η συμμετοχή του όμως στην αναμέτρηση με τους Αρκάδες, θα κριθεί την τελευταία στιγμή, καθώς ο έμπειρος επιθετικός ταλαιπωρείται από διάστρεμμα.\nΌσον αφορά την αποστολή της ομάδας της Κορινθίας, η οποία θα ταξιδέψει στην Μεγαλόπολη, αυτή αποτελείται από τους: Βαλκάνο, Βανδώρο, Γούλα, Διαμαντή, Ζερβό, Κωβαίο, Λάιο, Μάγγο, Μαυρέλη, Μπριλάκη, Νικολάου, Παναγόπουλο, Παπαναστασίου, Πουλάκο, Σιώκο, Τσιώλη, Τσώκο, Γεωργούλια και Παππά.\nΠαρελθόν και επίσημα ο Σταματίου\n18 Μαΐου 2018 13:01\nΕκτός συγκλονιστικού απροόπτου ο αντικαταστάτης του θα είναι ο Στέλιος Αρσένου, του Πύρασου. Παράλληλα, ανακοινώθηκε και το διαζύγιο με το...


ειδήσεις.. « Τα λέω σε μένα εις επήκοον όλων ... ΙΙΙ\nPosted on Αύγουστος 16, 2010 Updated on Αύγουστος 17, 2010\nΣτη Λευκάδα και στα Σύβοτα τα ξέκωλα θριαμβεύουν.\nΣειόνται και κουνιόνται και την τρόικ’ απαρνιόνται.\nΣίγουρα κι αλλού, όχι μόνον εκεί, αλλά αυτά άντεξες να δεις λίγο πιο νωρίς.\nΗ αντοχή σου δεν ήταν συνάρτηση του ερεθιστικού, αλλά του αηδιαστικού του θεάματος. Και της γελοιότητας του δημοσιογράφου.\nΟι σταράδες βρήκαν ευκαιρία να γίνουν πιο πλούσιοι.\nΚαι οι αλευράδες. Κυρίως αυτοί.\nΆφησαν, ο πρόεδρός τους δηλαδή, των αλευράδων, τις αγιαστούρες και πήραν να λιβανίζουν τις φωτιές στη Ρωσία.\nΑγάντα. Βάστα Πούτιν. Μην πουλάς εσύ να γίνουμε πλούσιοι εμείς.\nΟι εκδρομείς του δεκαπενταύγουστου αρνούνται να γυρίσουν.\nΌχι δεν πάμε πίσω. Ας απολαύσουμε λίγο ακόμα το αυθαίρετό μας. Σε λίγο καιρό, όσο και να κράξουμε τους πολιτικούς ηγήτορες, δεν θα αντέξουμε το κακό μάτι του γείτονα. Θα μας καταγγείλει και θα πρέπει να χαρίσουμε στο κράτος ό,τι φτιάξαμε με ιδρώτα και ρεμούλα. Για να βρούμε λεφτά να πληρώσουμε τα πρόστιμα αποκλείεται. Εκτός κι αν βρούμε πουθενά κανέναν «ειδικό»!\nΕσύ σταθερά στη βεράντα σου.\nΣήμερα κάνεις δοκιμές στη SMIRNOFF με πορτοκάλι.\nΚαι στις αντοχές σου στη ζέστη.\nΣτους σαράντα έναν βαθμούς θα φτάσει- έφτασε; φτάνει;- η θερμοκρασία.\nΜήτε το πετάλι του ποδηλάτου σου, έστερξες να επισκευάσεις. Μα που έχω βάλει αυτό το allen;\nΜέρες που βρήκε κι ο ποδηλατάς να κλείσει το μαγαζί του!\nΠάντως, το ποτό σου, με μεγάλη δόση πάγου, είναι μια χαρά.\nΗ Μενεγάκη με τον Ματέο, -και γιατί πρέπει να ξέρεις ποιος είναι ο Ματέο; Λες να έχει σχέση με τη ματαιότητα τούτου του κόσμου;- πήγαν στην Ευρυπίδου να πάρουν μπαχαρικά και αλλαντικά.\nΜα καλά, καλοκαιριάτικα; Δεν τους έχει πει η μαμά τους να μη τρώνε σαλάμια το καλοκαίρι;\nΚαταπληκτική η δημοσιογράφος που τους ανακάλυψε και τους «κυνήγησε», -τον έναν δηλαδή έδειχνε η κάμερα- με το μαρκούτσι στο χέρι.\nΕυφυέστατες οι ερωτήσεις της.\n-Πού είναι η κυρία Μενεγάκη;\nΑλήθεια, αν της πει κανείς να το βάλει εκεί που ξέρει, το όργανο που έχει για προέκταση του χεριού της, αυτό θα θεωρηθεί προσβολή εργαζομένου εν ώρα υπηρεσίας;\nΉ θα θεωρηθεί μια τέτοια προτροπή … σεξουαλική παρενόχληση;\nΚαι τι δουλειά κάνει ακριβώς αυτή η κοπελιά; Καταγράφει -με ποιο δικαίωμα- τις κινήσεις ενός πολίτη;\nΑμ η άλλη, η χαρούμενη που περιέγραφε πώς φωτογράφησε την … Ελένη;\nΓια δες; Μόνον εσύ έχεις αναστολές με τις φωτογραφήσεις προσώπων. Πώς να φωτογραφήσω κάποιον που δεν θα ήθελε ενδεχομένως να εμφανιστεί στις φωτογραφίες μου; Ανέπτυσσες τους ενδοιασμούς σου, κατά τη διάρκεια της συζήτησης, με θέμα και τώρα, -μετά δηλαδή- τι θα κάνεις;\nΠέθανε και ο Ιωαννίδης. Ο αόρατος δικτάτωρ. Ο τόσα δεινά επιφυλάξας για την χώρα.\nΌχι ότι είναι ο μόνος.\nΠοιος έμεινε από όλους εκείνους; Ο … αδελφός Παττακός.\nΣιγά που έμεινε μόνον ο Παττακός. Χιλιάδες ήταν οι χουντικοί.\nΜην πεις και εκατομμύρια.\nΆλλο τι δήλωναν μετά.\nΤι να είπαν άραγε ο Νετανάχιου με τον Παπανδρέου;\nΘα φανεί στην πορεία για το 5ο δρόμο προς τον σοσιαλισμό.\nΉ, στην επόμενη συνάντηση στο Νταβός.\nΓια πολλούς, όχι πάρα πολλούς, οι διακοπές τελειώνουν. Πιο σωστά η διασκέδαση κατά την περίοδο των διακοπών, τελειώνει.\nΓια κάποιους, δυστυχώς, οι διακοπές θα συνεχιστούν χωρίς καμιά διασκέδαση.\nΟι από πάνω γύρισαν. Το ακούς καθαρά.\nΤα ουρλιαχτά τους δηλαδή ακούς.\nΣε λίγο θα σπάνε τα υπόλοιπα. Τι νομίζεις; Οι χαρές και οι καυγάδες, απέχουν από μίλια έως μιλιμέτρ.\nΑ, και το μυρίζεις ότι επέστρεψαν. Τινάζουν τα τσούλια τους από το μπαλκόνι.\nΓια άλλους οι διακοπές μόλις αρχίζουν.\nΚαι για τον κρατούμενο που δραπέτευσε από τον Κορυδαλλό μαζί με τα σκουπίδια.\nΌπως και να έχει όμως ο καιρός περνά.\nΣε λίγο θα βρουν όλα τα ρυθμό τους.\nνίκες και απολαύσεις στη σχεδόν έρημη πόλη.\n4 thoughts on “ειδήσεις..”\nΑύγουστος 17, 2010 στο 6:50 μμ\nΚαλά που έχουμε κι εσένα να βλέπεις ειδήσεις, να ενημερωνόμαστε για τα-του-εγχώριου σταρ-σύστεμ!\n(ποιός είναι πάλι αυτός ο Ματέο;;;)\n(ναι, κι αν δεν ήταν κλειστός ο ποδηλατάς… θα το κούναγες το ποδήλατο! έχει «σκουριάσει» το καημένο, άσε που σίγουρα θα υποφέρει από μοναξιά…)\nΠες μου τώρα πώς γίνεται, όταν είμαστε διακοπές να περνάνε πιο γρήγορα οι μέρες…\nΑύγουστος 17, 2010 στο 10:40 μμ\nΤη βότκα την πίνεις για συμπαράσταση στον Πούτιν;;;\n[Μα καλά, πού τα βρήκαν τα ξέκωλα στα Σύβοτα;]\nΑύγουστος 19, 2010 στο 11:00 μμ\nνατασσΆκι, αμ δε βλέπω κι εγώ ειδήσεις.\nΤο ποδήλατο ΘΑ το φτιάξω.\nγια να … μάθεις! 🙂\nΠάντως απορώ με την απορία σου. Καλά δεν ξέρεις ότι ο χρόνος έχεις διάφορες ταχύτητες;\nΑύγουστος 19, 2010 στο 11:04 μμ\ndarthiir τη βότκα την πίνω για να ενισχύσω την κατανάλωση, και άρα το ΑΕΠ ήτοι την εθνική οικονομία.\n(μη νομίζεις, τώρα που το γράφω αυτό έχω πιει μόνον μια μπύρα, και δη Βεργίνα 🙂\nΤην απορία σου για τη σύνθεση του πληθυσμού στα Σύβοτα, δύσκολο να τη λύσω. Μπορώ να εικάσω ότι πρόκειται για φαινόμενο εσωτερικής μετανάστευσης, για τις ανάγκες του ρεπορτάζ!!